ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՅԻՍԻ 4-Ի N 526-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»

ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |
| --- | --- |
| 1․ Վարչապետի աշխատակազմ | 13.07.2022թ. |
| N 02/17.4/22757-2022 |
| 1. Ի պատասխան Ձեր 06.07.2022թ. թիվ 01/26-1/11545-2022 գրության հայտնում ենք, որ «ՀՀ կառավարության 2017 թվականի մայիսի 4-ի N 526-Ն որոշման մեջ փոփոխություններ և լրացում և ՀՀ կառավարության 2021 թվականի դեկտեմբերի 23-Ի N 2121-Ն որոշման մեջ փոփոխություն կատարելու մասին» ՀՀ կառավարության որոշման նախագծի (այսուհետ՝ նախագիծ) վերաբերյալ վարչապետի աշխատակազմը սկզբունքային առարկություններ չունի: | Ընդունվել է ի գիտություն: |
| 2. Միաժամանակ, ի թիվս նախագծով ներկայացված փոփոխությունների և լրացումների, առաջարկում ենք քննարկել ՀՀ կառավարության 2017 թվականի մայիսի 4-ի N 526-Ն որոշման 1-ին կետի 1-ին ենթակետով հաստատված կարգում (այսուհետ՝ Կարգ) նաև հետևյալ փոփոխությունը կատարելու հնարավորությունը:  Մասնավորապես, Կարգի 93-րդ կետի համաձայն՝ հայտերի գնահատման արդյունքների վերաբերյալ հանձնաժողովի անդամներն ստորագրում են արձանագրություն: Գնահատող հանձնաժողովի քարտուղարը երեք աշխատանքային օրվա ընթացքում արձանագրությունը գրավոր ծանուցմամբ` էլեկտրոնային եղանակով, միաժամանակ ուղարկում է հայտեր ներկայացրած բոլոր մասնակիցներին: Ծանուցմամբ նաև նշանակվում են գնային առաջարկների բացման նիստի օրը, վայրը և ժամը, բայց ոչ շուտ, քան ծանուցում ուղարկվելու օրվան հաջորդող հինգ աշխատանքային օրվա ընթացքում:  Վերոհիշյալ կետի հնարավոր տարաբնույթ մեկնաբանությունից խուսափելու համար առաջարկում ենք հստակեցնել նշված կետի վերջին նախադասությամբ սահմանված ժամկետը՝ վերաձևակերպելով այն հետևյալ կերպ. «Ծանուցմամբ նաև նշանակվում են գնային առաջարկների բացման նիստի օրը, վայրը և ժամը, բայց ոչ շուտ, քան ծանուցումն ուղարկվելու օրվան հաջորդող հինգերորդ աշխատանքային օրը» կամ «Ծանուցմամբ նաև նշանակվում են գնային առաջարկների բացման նիստի օրը, վայրը և ժամը՝ ծանուցումն ուղարկվելու օրվան հաջորդող հինգ աշխատանքային օրվա ընթացում:»: | Ընդունվել է: |
| 2․ Պետական վերահսկողական ծառայություն | 15.07.2022թ. |
| N Ե/1159-22 |
| **1.** Նախագծի 1-ին կետի 2-րդ ենթակետի «բ.» պարբերությունը խմբագրել և շարադրել հետևյալ բովանդակությամբ. «դ. մեկ անձից գնումներ կատարելու դեպքում այն անձի կամ անձանց (հնարավոր մասնակից) տվյալները (անվանումը, գտնվելու վայրը, հնարավորության դեպքում` էլեկտրոնային փոստի հասցեն), որոնց պետք է ուղարկվի տվյալ գնման հրավերը՝ բացառությամբ էլեկտրոնային համակարգի միջոցով մեկ անձից գնումների կատարման դեպքերի: Ընդ որում, գնումները սույն կարգի 23-րդ կետի 5-րդ ենթակետով նախատեսված հիմքերով, էլեկտրոնային գնումների համակարգի միջոցով չիրականացնելու դեպքում, ներկայացվող անձանց (հնարավոր մասնակից) թիվը չի կարող պակաս լինել երեքից: Սույն պարբերությամբ նախատեսված, ինչպես նաև գնումների պլանում գնման մրցակցային ձևը մեկ անձից գնման ձևով փոխելու դեպքում պատվիրատուի ղեկավարի լիազորությունն իրականացնում է օրենքի 2-րդ հոդվածի 1-ին մասով սահմանված պատվիրատուների դեպքում՝ մարմնի ղեկավարը, իսկ իրավաբանական անձի կարգավիճակ ունեցող պատվիրատուների դեպքում՝ գործադիր մարմնի ղեկավարը,»:  Հաշվի առնելով ներկայացված փոփոխությամբ առաջարկված «բացառությամբ պատվիրատուի ղեկավարի գրավոր համաձայնեցված դեպքերի» դրույթը, իր մեջ ներառում է տարաբնույթ ռիսկեր: Մասնավորապես՝ պատվիրատուի ղեկավարի հայեցողությամբ հնարավորություն է ստեղծվում կնքել պայմանագրեր կոնկրետ ընկերության կամ ընկերությունների հետ, իսկ առնվազն երեք մասնակիցներին հրավերի ծանուցումը՝ նպաստում է տնտեսվարողների մասնակցության և մրցակցության ապահովմանը, ինչպես նաև նվազեցնում է խտրական մոտեցումը այս կամ այն ընկերության նկատմամբ:  Վերոնշյալ դրույթի կիրառմամբ սահմանափակվում է մասնակիցների մասնակցության շրջանակի ներգրավվածությունը հրատապ մեկ անձից գնման գործընթացին, իսկ պատվիրատուն այսուհետ կաշկանդված չէ բացառապես մեկ ընկերության հարցում ուղարկելու։ | Չի ընդունվել:  Փոփոխության իրականացման նպատակը պայմանավորված է պատվիրատուի կարիքի բավարարման անընդհատության ապահովման անհրաժեշտությամբ: Հետևաբար որևէ բովանդակային տարբերություն չկա ընթացակարգը էլ. համակարգի միջոցով իրականացնելու թե առնվազն երեք անձի հրավեր տրամադրելու ընթացակարգի կազմակերպման տեսակետից, հաշվի առնելով, որ երկուսի պարագայում էլ գործընթացի կազմակերպումը ժամանակային տեսակետից նույնն է: |
| 2. Նախագծի 1-ին կետի 4-րդ ենթակետի «բ.» պարբերության վերաբերյալ հայտնում ենք.  «Գնումների մասին» օրենքի 23-րդ հոդվածի 1-ին մասի 2-րդ կետը սահմանում է մեկ անձից գնման ընթացակարգի կիրառման պայմանները, մասնավորապես՝ «Գնումը կարող է կատարվել մեկ անձից, եթե՝ արտակարգ կամ չնախատեսված այլ իրավիճակի առաջացման հետևանքով ծագել է գնման անհետաձգելի պահանջ և, արտակարգ կամ չնախատեսված այլ իրավիճակից ելնելով, գնման այլ ձևերի կիրառումը ժամկետի առումով անհնար է, պայմանով, որ նման պահանջը հնարավոր չէր օբյեկտիվորեն կանխատեսել»:Ըստ մեր դիտարկման՝ Նախագծով ներկայացված պայմանագրի կատարման ժամկետի սահմանափակում չկիրառելը, իրավակիրառ պրակտիկայում տարընկալման ռիսկեր կարող է առաջացնել: Մասնավորապես՝ ժամկետի սահմանումը հանդիսանում է զսպող գործիք, քանի որ նման դեպքերում գնման գործընթացը ենթադրում է, որ գնման այլ ձևի կիրառումը, որը ներառում է երկարատև գործընթաց, անհնար է, և մեկ անձից գնման իրականացումը հետապնդում է կարճ ժամկետներում իրականացնել գնման գործընթացը։ Մինչդեռ, Նախագծով առաջարկվող փոփոխությամբ պայմանագրի կատարման որևիցե ժամկետ չսահմանելը, կողմերին հնարավորություն է ընձեռնում ցանկացած ժամկետ կիրառելով իրականացնել գնման գործընթացը։  Հաշվի առնելով վերոգրյալը՝ առաջարկում ենք Նախագծի 1-ին կետի 4-րդ ենթակետի «բ.» պարբերությամբ, գնման գործընթացի պայմանագրի կատարման և կառավարման փուլում սահմանվի որոշակի ժամկետ: | Չի ընդունվել: Նախագծում առաջարկվող կարգավորումը վերաբերում է պետության կարիքների համար բերված դեպքերում առանց ֆինանսական միջոցների առկայության պարտավորություններ ստանձնելու հանգամանքին: |
| 3․Առողջապահության նախարարություն | 15.07.2022թ. |
| N ԱԱ/06.3/17402-2022 |
| 1. Նախագծի 1-ին կետի 1-ին ենթակետով առաջարկվող փոփոխությունը լրացուցիչ հիմնավորման, պարզաբանման կարիք ունի: Մասնավորապես, էլեկտրոնային աճուրդի միջոցով ձեռքբերվող գնման առարկայի դեպքում, անհրաժեշտություն է առաջանում փոփոխություններ կատարել նաև ՀՀ կառավարության 2017 թվականի մայիսի 18-ի «Էլեկտրոնային աճուրդի իրականացման կարգը և էլեկտրոնային աճուրդի միջոցով ձեռքբերվող ապրանքների, աշխատանքների և ծառայությունների ցուցակը հաստատելու մասին» թիվ 534-Ն որոշման մեջ: | Չի ընդունվել: Բացակայում է ՀՀ կառավարության 18.05.2017թ. թիվ 534-Ն որոշման մեջ փոփոխություն կատարելու անհրաժեշտությունը, նկատի ունենալով, որ գնման ձևի ընտրության հետ կապված հիմնական պայմանները սահմանվում են օրենքով և ՀՀ կառավարության 04/05/2017թ. N 526-Ն որոշմամբ: |
| 2. Հաշվի առնելով Նախագծի 1-ին կետի 2-րդ ենթակետի «բ» պարբերությամբ առաջարկվող փոփոխությունը, առաջարկվում է Նախագծի 1-ին կետի 3-րդ ենթակետով նախատեսվող բացառությանը ավելացնել նաև վերոնշյալ փոփոխությամբ սահմանված բացառությունը` «պատվիրատուի ղեկավարի հետ գրավոր համաձայնեցված դեպքերի»: | Ընդունվել է: |
| 3. Նախագծի 1-ին կետի 4-րդ ենթակետի «ա» պարբերությամբ առաջարկվող լրացումը պարզաբանման կարիք ունի: Մասնավորապես, Կարգի 23-րդ կետի 1-ին ենթակետի 1-ին պարբերությամբ սահմանված գնման գինը ինչին է վերաբերվում` գնման առարկաների ապրանքախմբին, թե առանձին գնման առարկային: | Չի ընդունվել: Առաջարկվող ձևակերպում առկա է նաև գործող կարգավորման մեջ, որը վերաբերում է գնանշման հարցման եղանակով իրականացվող գնումներին և մեկնաբանվում է, որպես գնումների պլանում ներառված գնման առարկայի տողի գին (գումար): |
| 4. Նախագծի 1-ին կետի 4-րդ ենթակետի «բ» պարբերությամբ առաջարկվող փոփոխությունը խմբագրման կարիք ունի: Կարգի 23-րդ կետի 5-րդ կետով սահմանված դեպքերը մեկ կետում խմբավորվելը իրատեսական և կիրառելի չէ: Մասնավորապես, Կարգի 23-րդ կետի 5-րդ ենթակետի «բ», «գ», «դ» և «ե» պարբերություններով սահմանված դեպքերը չեն կարգավորվում Նախագծով առաջարկվող փոփոխությամբ: | Չի ընդունվել: Նախագծի 1-ին կետի 4-րդ ենթակետի «բ» պարբերությամբ առաջարկվող փոփոխությունը վերաբերում է պետության կարիքների համար բերված դեպքերում առանց ֆինանսական միջոցների առկայության պարտավորություններ ստանձնելու հանգամանքին: Իսկ հրատապության հիմքով պայմանավորված մեկ անձից գնման ձևի կիրառման որոշման կայացման իրավասությունը վերապահվում է պատվիրատուի ղեկավարին (մարմնի ղեկավարին): |
| 5. Նախագծի 1-ին կետի 4-րդ ենթակետի «գ» պարբերությամբ առաջարկվող փոփոխությունը պարզաբանման կարիք ունի: Արդյոք մասնագիտական վերապատրաստումը վերաբերվում է ՏՏ ոլորտին: | Չի ընդունվել: Կարգավորումը վերաբերում է ընդհանրապես մասնագիտական վերապատրաստման ծառայություններ ձեռքբերելուն: Ծրագրային ապահովման մշակման (սպասարկման) ծառայությունների ձեռք բերման դեպքը փոխկապակցված չէ մասնագիտական վերապատրաստումների հետ: |
| 6. Պարզաբանման, հիմնավորման կարիք ունի մասնակցի «Գնումների մասին» ՀՀ օրենքի 6-րդ հոդվածի 2-րդ կետով նախատեսված ցուցակում նեռարվելու դեպքում, ինքնաբերաբար վերջինիս հետ փոխկապակցված անձանց գնումների գործընթացին մասնակցելու իրավունքի սահմանափակման համար առաջարկվող փոփոխությունները: Առաջարկվող փոփոխությամբ նախատեսվում է «անհուսալի» մասնակցի պատասխանատվության անմիջական ազդեցությունը հնարավոր այլ մասնակիցների (հաշվի առնելով փոխկապակցված անձանց շրջանակը) գնման ընթացակարգերին ներգրավման սահմանափակմանը, որը նպատակահարմար և հիմնավորված չէ: Առաջարկվում է խստացնել և սահմանափակել մասնակցի, «Գնումների մասին» ՀՀ օրենքի 6-րդ հոդվածի 2-րդ կետով նախատեսված ցուցակում ներառվելու դեպքում, վերջինիս` այլ իրավաբանական անվանմամբ, մասնակցության հնարավորությունը: | Չի ընդունվել: Նախագծով նախատեսվող կարգավորումը ապահովվում է առաջարկի իրագործումը: |
| 4․ Նախագահի աշխատակազմ | 11.07.2022թ. |
| N ԱՂ-703-2022 |
| 1.Առաջարկություններ չկան: | Ընդունվել է ի գիտություն: |
| 5․ Արտակարգ իրավիճակների նախարարություն | 08.07.2022թ. |
| N 01/01.1/4511-2022 |
| Առաջարկություններ չկան: | Ընդունվել է ի գիտություն: |
| 6. Պաշտպանության նախարարություն | 18.07.2022թ.և 09.08.2022թ. |
| N ՊՆ/510/3434-2022 և N ՊՆ/02/3816-2022 |
| 1. Կարգի 51-րդ կետի համաձայն՝ պայմանագրի գինը կայուն է, եթե պայմանագրով նախատեսված աշխատանքները կատարվում, ապրանքները մատակարարվում և ծառայությունները մատուցվում են մինչև երեք տարվա ընթացքում: Եթե հրավերում և պայմանագրում նշված չէ, որ պայմանագրի գինը գործոնային է, ապա պայմանագրի գինը համարվում է կայուն` անկախ պայմանագրի կատարման ժամկետից:  Ներկայիս շուկայական գների անընդհատ փոփոխությունների պարագայում պայմանագրերի գները երեք տարի կայուն սահմանելու դեպքում մատակարար կազմակերպությունների մոտ առաջանում են ֆինանսական խնդիրներ: Արդյունքում վերջիններս հիմնականում խուսափում են մեկ տարուց ավել ժամկետով պայմանագրերի կնքումից:  Ելնելով վերոգրյալից՝ առաջարկում եմ հիշյալ կետում մինչև երեք տարվա ընթացքում» բառերը փոխարինել մինչև մեկ տարվա ընթացքում» բառերով: | Ընդունվել է: |
| 2. Կարգի 114-րդ կետի 2-րդ ենթակետի համաձայն՝ եթե պայմանագրով նախատեսված է կանխավճար, ապա կանխավճարի մարումն իրականացվում է արձանագրությունների հիման վրա կատարվող վճարումներից նվազեցումներ (պահումներ) կատարելու ձևով: Ընդ որում մինչև կանխավճարի ամբողջական մարումը, պայմանագրի կողմին վճարումներ չեն կատարվում:  Այս կապակցությամբ հայտնում եմ, որ ՀՀ պաշտպանության նախարարության կողմից մեկ անձից գնման ձևով կազմակերպվող գնման ընթացակարգերի շրջանակներում գնման պայմանագրերով նախատեսվում է կանխավճարի տրամադրում մասնակիցների խնդրանքով՝ ելնելով վերջիններիս ֆինանսական վիճակներից: Հետևաբար վերոհիշյալ դրույթի կիրառումը կարող է որոշակի ֆինանսական խնդիրներ առաջացնել նշված ընկերությունների համար:  Ելնելով վերոգրյալից՝ առաջարկում եմ ՀՀ կառավարության 04.05.17թ. թիվ 526-Ն որոշմամբ հաստատված կարգի 114-րդ կետի 2-րդ ենթակետում նախատեսել, որ մեկ անձից գնումների դեպքում կանխավճար նախատեսելիս յուրաքանչյուր դեպքում նվազեցվող կանխավճարի (կանխավճարի մարվող) գումարի չափը որոշվում է պայմանագրի ընդհանուր գնի նկատմամբ վճարվող գումարի համամասնությամբ: | Չի ընդունվել՝ կանխավճարի մարման կարգի վերաբերյալ միասնական մոտեցում ունենալու անհրաժեշտությամբ պայմանավորված: |
| 7. Աշխատանքի և սոցիալական հարցերի նախարարություն | 18.07.2022թ. և 08.08.2022թ. |
| N ՄՆ//18688-2022 և N ՄՆ//20499-2022 |
| 1. Ի լրումն 2022 թվականի հուլիսի 18-ի թիվ ՄՆ//18688-2022 գրության՝ «Հայաստանի Հանրապետության կառավարության 2017 թվականի մայիսի 4-ի N 526-ն որոշման մեջ փոփոխություններ և լրացում կատարելու և Հայաստանի Հանրապետության կառավարության 2021 թվականի դեկտեմբերի 23-ի N 2121-ն որոշման մեջ փոփոխություն կատարելու մասին Հայաստանի Հանրապետության կառավարության որոշման նախագծի (այսուհետ՝ Նախագիծ) Ձեզ եմ ներկայացնում ՀՀ Աշխատանքի և սոցիալական հարցերի նախարարության Միասնական սոցիալական ծառայության դիտարկումը և առաջարկը.  «Գնումների գործընթացի կազմակերպման կարգը հաստատելու և Հայաստանի Հանրապետության կառավարության 2011 թվականի փետրվարի 10-ի N 168-Ն որոշումն ուժը կորցրած ճանաչելու մասին» N 526-Ն որոշման 1-ին կետի 1-ին ենթակետով հաստատված կարգի 23-րդ կետի 1-ին ենթակետով սահմանվում է, որ եթե գնման գինը չի գերազանցում գնումների բազային միավորը, ապա գնումը կարող է կատարվել օրենքի 23-րդ հոդվածի 1-ին մասի 4-րդ կետի հիման վրա` անկախ գնման առարկան էլեկտրոնային աճուրդով կամ կենտրոնացված եղանակով կամ փակ պարբերական մրցույթով իրականացվող գնումների ցուցակում ներառված լինելու հանգամանքի:  Գործող կարգավորմամբ գործնականում մեկ անձից գնումն իրականացնելու դեպքում՝ բազային միավորի շեմը կիրառվում է գնումների միասնական անվանացանկի 2-րդ մակարդակում նշված ապրանքների, աշխատանքների և ծառայությունների խմբի համար և խմբում ներառված մեկ կամ մի քանի գնման առարկաների հանրագումարային գնման գինը չի կարող գերազանցել գնումների բազային միավորը:  Նախագծի 1-ին կետի 4-րդ ենթակետով առաջարկվող Հայաստանի Հանրապետության կառավարության 2017 թվականի մայիսի 4-ի «Գնումների գործընթացի կազմակերպման կարգը հաստատելու և Հայաստանի Հանրապետության կառավարության 2011 թվականի փետրվարի 10-ի N 168-Ն որոշումն ուժը կորցրած ճանաչելու մասին» N 526-Ն որոշման 1-ին կետի 1-ին ենթակետով հաստատված կարգի 23-րդ կետի 1-ին ենթակետի լրացմամբ սահմանվում է, որ եթե գնումների միասնական անվանացանկի 2-րդ մակարդակում նշված ապրանքների, աշխատանքների և ծառայությունների խմբերում ներառված՝ վերջնական սպառման ապրանքի, աշխատանքի կամ ծառայության գինը չի գերազանցում մեկ հարյուր հազար դրամը, ապա գնումը կարող է կատարվել օրենքի 23-րդ հոդվածի 1-ին մասի 4-րդ կետի հիման վրա` անկախ գնման առարկան էլեկտրոնային աճուրդով կամ կենտրոնացված եղանակով կամ փակ պարբերական մրցույթով իրականացվող գնումների ցուցակում ներառված լինելու հանգամանքի։  Տվյալ դեպքում հստակեցման և պարզաբանման կարիք ունի այն հարցը, թե արդյո՞ք այս լրացմամբ հնարավոր է մեկ անձից գնում իրականացնել այն գնման առարկաների մասով, որոնց գնման գինը չի գերազանցում մեկ հարյուր հազար դրամը, անկախ խմբում ներառված գնման առարկաների հանրագումարից, թե՞ Նախագծով սահմանափակվում է գործող կարգավորման՝ գնումների միասնական անվանացանկի 2-րդ մակարդակում նշված ապրանքների, աշխատանքների և ծառայությունների գնումների բազային միավորը չգերազանցող խմբում ներառված գնման առարկաների յուրաքանչյուրի գնման գինը մինչև մեկ հարյուր հազար դրամը: | Չի ընդունվել: Առաջարկվող ձևակերպում առկա է նաև գործող կարգավորման մեջ, որը վերաբերում է գնանշման հարցման եղանակով իրականացվող գնումներին և մեկնաբանվում է, որպես գնումների պլանում ներառված գնման առարկայի տողի գին (գումար): |
| 2. Նախագծի 1-ին կետի 16-րդ ենթակետի վերջին պարբերության «ՏԱ» բառը անհրաժեշտ է փոխարինել «ՏԳ» բառով, հիմք ընդունելով Նախագծով նշված՝ ՄԳ = (ԳՄ X ԳԳ) + (ՏԱ X ՏԳ) բանաձևը: | Ընդունվել է: |
| 8․ Արտաքին գործերի նախարարություն և պետական արարողակարգի ծառայություն | 12.07.2022թ. |
| N 1114/30431-22 |
| Առաջարկություններ չկան: | Ընդունվել է ի գիտություն: |
| 9․ Կրթության, գիտության, մշակույթի և սպորտի նախարարություն | 12.07.2022թ. |
| N 01/35/16569-2022 |
| 1. Հստակեցնել 1-ին կետի 4-րդ ենթակետի ա/ մասով լրացվող նախադասությունը՝ հետագայում տարաբնույթ մեկնաբանություններից խուսափելու համար։ | Չի ընդունվել: Առաջարկությանը հնարավոր կլինի անդրադառնալ այն հստակ ներկայացվելու պարագայում: |
| 1. 1-ին կետի 16-րդ ենթակետի 2-րդ մասում նշված «ՏԱ-ն երկրորդ փուլի հրավերով սահմանված՝ տեխնիկական առաջարկին և որակավորման չափանիշներին տրվող միավորն է:» արտահայտությունը փոխարինել «ՏԳ-ն երկրորդ փուլի հրավերով սահմանված՝ տեխնիկական առաջարկին և որակավորման չափանիշներին տրվող միավորն է:» արտահայտությամբ։ | Ընդունվել է: |
| 10․ Շրջակա միջավայրի նախարարություն | 13.07.2022թ. |
| N 1/06.2.2/10313-2022 |
| 1.Առաջարկություններ չկան: | Ընդունվել է ի գիտություն: |
| 11. Բարձր տեխնոլոգիական արդյունաբերության նախարարություն | 18.07.2022թ. |
| N 01/21/5784-2022 |
| 1. Ի պատասխան ՀՀ ֆինանսների նախարարության 2022 թվականի հուլիսի 6-ի թիվ 01/26-1/11545-2022 գրության՝ հայտնում ենք, որ ՀՀ բարձր տեխնոլոգիական արդյունաբերության նախարարությունը «ՀՀ կառավարության 2017 թվականի մայիսի 4-ի N 526-Ն որոշման մեջ փոփոխություններ և լրացում և ՀՀ կառավարության 2021 թվականի դեկտեմբերի 23-ի N 2121-Ն որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ դիտողություններ չունի: | Ընդունվել է ի գիտություն: |
| 2. Միաժամանակ հայտնում ենք, որ ՀՀ բարձր տեխնոլոգիական արդյունաբերության նախարարությունը մեկ անձից գնում կատարելու ընթացակարգով կնքում է «հատուկ գիտահետազոտական և փորձակոնստրուկտորական աշխատանքների ձեռքբերման պայմանագրեր»՝ հիմք ընդունելով «Գնումների մասին» օրենքի 23-րդ հոդվածի 1-ին մասի 1-ին կետի և ՀՀ կառավարության 2017 թվականի մայիսի 4-ի N 526-Ն որոշման 23-րդ կետի 4-րդ ենթակետով սահմանված աղյուսակի 5-րդ տողի պահանջները:  Ելնելով վերոգրյալից և հաշվի առնելով ռազմարդյունաբերության ոլորտի առանձնահատկությունները՝ առաջարկում ենք ՀՀ կառավարության 2017 թվականի մայիսի 4-ի N 526-Ն որոշման 23-րդ կետի 4-րդ ենթակետով սահմանված աղյուսակում ավելացնել նոր 40-րդ տող, հետևյալ բովանդակությամբ՝ «պետության կարիքների համար պետական գաղտնիք պարունակող հատուկ գիտահետազոտական և փորձակոնստրուկտորական աշխատանքների ձեռքբերում»:  Քանի որ առաջարկվող փոփոխության վերաբերյալ հիմանվորումները պարունակում են պետական գաղտնիք և չեն կարող ներկայացվել Mulberry փաստաթղթաշրջանառության համակարգի միջոցով, ուստի խնդրում ենք հնարավորության դեպքում կազմակերպել քննարկում ՀՀ ֆինանսների նախարարության, ՀՀ բարձր տեխնոլոգիական արդյունաբերության նախարարության և ռազմարդյունաբերության կոմիտեի աշխատակիցների մասնակցությամբ, որտեղ կներկայացվեն առաջարկվող փոփոխությանը վերաբերող հիմանվորումները: | Չի ընդունվել, նկատի ունենալով, որ առաջարկվող գնումների կատարումը պայմանավորված է պետական գաղտնիք պարունակող` ռազմական տեխնիկայի, սպառազինության, ռազմամթերքի և ռազմատեխնիկական միջոցների ապահովման նպատակով, իսկ դրա վերաբերյալ կարգավորումը արդեն իսկ սահմանված է ՀՀ կառավարության 04/05/2017թ. N 526-Ն որոշմամբ հաստատված կարգի 23-րդ կետի 4-րդ ենթակետով հաստատված ցանկի 5-րդ կետով։ |
| 12. Կադաստրի կոմիտե | 14.07.2022թ. |
| N ՍԹ/7579-2022 |
| 1.Առաջարկություններ չկան: | Ընդունվել է ի գիտություն: |
| 13. Ջրային կոմիտե | 14.07.2022թ. |
| N 01/17/2974-2022 |
| 1.Առաջարկություններ չկան: | Ընդունվել է ի գիտություն: |
| 14. Միջուկային անվտանգության կարգավորման կոմիտե | 07.07.2022թ. |
| N 01/810/847-2022 |
| 1.Առաջարկություններ չկան: | Ընդունվել է ի գիտություն: |
| 15. ՇՄՆ անտառային կոմիտե | 13.07.2022թ. |
| N Ե/1/745-22 |
| Առաջարկություններ չկան: | Ընդունվել է ի գիտություն: |
| 16. Միգրացիոն ծառայություն | 08.07.2022թ. |
| N 01//2499-2022 |
| 1. Ի պատասխան Ձեր 2022 թվականի հուլիսի 6-ի № 01/26-1/11545-2022 գրության, Միգրացիոն ծառայությունը առաջարկում է «Հայաստանի Հանրապետության կառավարության 2017 թվականի մայիսի 4-ի N 526-Ն որոշման մեջ փոփոխություններ և լրացում և Հայաստանի Հանրապետության կառավարության 2021 թվականի դեկտեմբերի 23-Ի N 2121-Ն» որոշման նախագծի 1-ին կետի 4-րդ ենթակետի ա․ պարբերությունը հանել, քանի որ նման կարգավորումը չի կարող ապահովել գործնական կիրառման ընթացքում առաջացող խնդիրների արագ, ճկուն և արդյունավետ լուծման հնարավորությունը, ինչպես նաև կհանգեցնի գնումների բազային միավորը չգերազանցող գնման գնով վերջնական սպառման ապրանք, աշխատանք կամ ծառայության ձեռքբերման ժամկետների անհարկի երկարաձգմանը: | Չի ընդունվել: Ներկայացված դիտարկումը չի բխում քննարկվող կարգավորումից: Ավելին՝ կարգավորումն ուղղված է փոքրարժեք գնումներ դեպքում արագ արձագանքման հնարավորություն ստեղծելուն՝ նվազագույն ռեսուրսների օգտագործմամբ: |
| 17. Պետական պահպանության ծառայություն | 11.07.2022թ. |
| N 19/1047 |
| 1.Առաջարկություններ չկան: | Ընդունվել է ի գիտություն: |
| 18. Պետական գույքի կառավարման կոմիտե | 12.07.2022թ. |
| N |
| 1.Առաջարկություններ չկան: | Ընդունվել է ի գիտություն: |
| 19. Հեռուստատեսության և ռադիոյի հանձնաժողով | 12.07.2022թ. |
| N 01-574 |
| Առաջարկություններ չկան: | Ընդունվել է ի գիտություն: |
| 20. Մրցակցության պաշտպանության հանձնաժողով | 13.07.2022թ. |
| N ԳԳ/1072-2022 |
| Առաջարկություններ չկան: | Ընդունվել է ի գիտություն: |
| 21. ԱՆ հարկադիր կատարումն ապահովող ծառայություն | 07.07.2022թ. |
| N 04/13/18289-2022 |
| Առաջարկություններ չկան: | Ընդունվել է ի գիտություն: |
| 22. Ոստիկանություն | 11.07.2022թ. |
| N 1/21/60507-22 |
| 1.Առաջարկություններ չկան: | Ընդունվել է ի գիտություն: |
| 23. Վիճակագրական կոմիտե | 15.07.2022թ. |
| N Ե/1094-22 |
| 1. Նախագծի 1-ին կետի 2-րդ ենթակետի բ. պարբերության 3-րդ նախադասությունում «նախատեսված,» բառից հետո ավելացնել «դեպքերի» բառը, ինչպես նաև «դեպքում պատվիրատուի ղեկավարի լիազորությունն իրականացնում է» բառերը փոխարինել «որոշումը կայացնում է» բառերով: Սույն առաջարկությունը պայմանավորված է ՀՀ կառավարության 2017 թվականի մայիսի 4-ի թիվ 526-Ն որոշմամբ հաստատված կարգի 7-րդ կետով պատվիրատուի ղեկավարի լիազորությունները գլխավոր քարտուղարին թողնելու նպատակահարմարությամբ: | Չի ընդունվել: Քննարկվող դեպքերում որոշումներ կայացնելու իրավասությունը գլխավոր քարտուղարին թողնելը նպատակահարմար չի համարվում: |
| 1. Նախագծի 1-ին կետի 12-րդ ենթակետում ավելացնել գ. պարբերություն հետևյալ բովանդակությամբ՝ «գ. 2-րդ ենթակետում 2-րդ նախադասությունում «բանակցությունների անցկացման,» բառից հետո ավելացնել «պայմանները, տևողությունը,» բառերը: | Ընդունվել է: |
| 3.  Միաժամանակ տեղեկացվում է, որ Վիճակագրական կոմիտեն «Հայաստանի Հանրապետության կառավարության 2021 թվականի դեկտեմբերի 23-Ի N 2121-Ն որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ առաջարկություններ չունի: | Ընդունվել է ի գիտություն: |
| 24. Կենտրոնական ընտրական հանձնաժողով | 08.07.2022թ. |
| N 05/11/226-2022 |
| 1.Առաջարկություններ չկան: | Ընդունվել է ի գիտություն: |
| 25. Հանրային ծառայությունները կարգավորող հանձնաժողով | 15.07.2022թ. |
| N ԳԲ/35.1-Մ2-6/2366-2022 |
| 1.Առաջարկություններ չկան: | Ընդունվել է ի գիտություն: |
| 26. Քննչական կոմիտե | 14.07.2022թ. |
| N 01/22/65575-2022 |
| 1.Առաջարկություններ չկան: | Ընդունվել է ի գիտություն: |
| 27. Սահմանադրական դատարան | 12.07.2022թ. |
| N Ա/0743-2022 |
| 1.Առաջարկություններ չկան: | Ընդունվել է ի գիտություն: |
| 28.Մարդու իրավունքների պաշտպան | 19.07.2022թ. |
| N 01/13.2/3757-2022 |
| 1. Նախագծի 1-ին կետի 4-րդ ենթակետի «ա.» պարբերությամբ նախատեսվում է, որ եթե գնումների միասնական անվանացանկի 2-րդ մակարդակում նշված ապրանքների, աշխատանքների և ծառայությունների խմբերում ներառված՝ վերջնական սպառման ապրանքի, աշխատանքի կամ ծառայության գինը չի գերազանցում մեկ հարյուր հազար դրամը, ապա գնումը կարող է կատարվել «Գնումների մասին» օրենքի 23-րդ հոդվածի 1-ին մասի 4-րդ կետի հիման վրա` անկախ գնման առարկան էլեկտրոնային աճուրդով կամ կենտրոնացված եղանակով կամ փակ պարբերական մրցույթով իրականացվող գնումների ցուցակում ներառված լինելու հանգամանքի:  «Գնումների մասին» օրենքի 23-րդ հոդվածով սահմանվում են մեկ անձից գնումներ կատարելու պայմանները: Նույն հոդվածի 1-ին մասի 4-րդ կետի համաձայն՝ գնումը կարող է կատարվել մեկ անձից, եթե գնման գինը չի գերազանցում գնումների բազային միավորը:  Ըստ նույն օրենքի հոդվածի 2-րդ հոդվածի 1-ին մասի 21-րդ կետի՝ գնումների բազային միավորը մեկ միլիոն Հայաստանի Հանրապետության դրամն է:  Արդյունքում ստացվում է, որ Նախագծով նախատեսված վերոնշյալ դրույթը ակնհայտորեն հակասում է «Գնումների մասին» օրենքի վկայակոչված դրույթներին. «Գնումների մասին» օրենքի 23-րդ հոդվածի 1-ին մասի 4-րդ կետով ամրագրվում է մեկ անձից գնում կատարելու հնարավորությունը միայն այն պարագայում, երբ գնման գինը չի գերազանցում մեկ միլիոն դրամը, մինչդեռ, Նախագծով նախատեսվում է նույն օրենքի նշված դրույթից տարբերվող մեկ այլ հնարավորություն, որը չի բխում օրենքի քննարկվող դրույթի բովանդակությունից:  Հիմք ընդունելով վերոգրյալը՝ անհրաժեշտ է վերանայել Նախագծի խնդրո առարկա կարգավորումը՝ համապատասխանեցնելով այն «Գնումների մասին» օրենքի դրույթներին: | Չի ընդունվել: «Գնումների մասին» օրենքի 23-րդ հոդվածի 1-ին մասի 4-րդ կետով նախատեսված հիմքով մեկ անձից գնման ձևի կիրառման պայմանները սահմանված են ՀՀ կառավարության 04/05/2017թ. N 526-Ն որոշմամբ հաստատված կարգի 23-րդ կետի 1-ին ենթակետով, համաձայն որի գնման ընթացակարգը կազմակերպելիս, օրենքի 3-րդ բաժնով նախատեսված պայմաններից բացի, պետք է հաշվի առնել, որ գնման գինը չպետք է գերազանցի գնումների բազային միավորը:  ՀՀ կառավարության 13/04/2017թ. N 390-Ն որոշմամբ հաստատված կարգի 2-րդ կետի համաձայն գնումների պլանի`   * 1-ին և 2-րդ սյունակներում լրացվում են գնումների միասնական անվանացանկով սահմանված միջանցիկ ծածկագիրը և անվանումը` անվանացանկի 4-րդ մակարդակին համապատասխան. * 3-րդ սյունակում լրացվում է գնման ձևը: Ընդ որում, գնման ձևը լրացնելիս հաշվի է առնվում, որ գնման գինն անվանացանկի 2-րդ մակարդակում նշված ապրանքների, աշխատանքների և ծառայությունների խմբերի հանրագումարն է:   Արդյունքում, եթե գնումների պլանում ներառված այն գնման առարկաները, որոնց տողերի գծով ԳՄԱ կոդերի 2-րդ մակարդակի թվերը նույնն են, ապա հիշյալ գնման ձևի կիրառումը հնարավոր է այն պարագայում, եթե այդ թվերը պարունակող տողերում նշված ընդհանուր գների հանրագումարը չի գերազանցում 1 մլն. դրամը:  Առաջարկվող կարգավորման պարագայում նախատեսվում է սահմանել նաև, որ եթե հիշյալ տողերում նշված որևէ ապրանքի,աշխատանքի կա ծառայության գինը չի գերազանցի 100 000 դրամը, ապա տվյալ գնումը պատվիրատուն հնարավորություն կունենա ձեռք բերել մեկ անձից գնման ձևով: |
| 2. Նախագծի 1-ին կետի 4-րդ ենթակետի «բ.» պարբերությամբ նախատեսվում է, որ գնումները կարող են կատարվել օրենքի 23-րդ հոդվածի 1-ին մասի 2-րդ կետի հիման վրա՝ արտակարգ իրավիճակներում բնակչության պաշտպանության մասին» Հայաստանի Հանրապետության օրենքով նախատեսված արտակարգ իրավիճակների կամ օտարերկրյա պետությունների տարածքներում տեղի ունեցած բնական աղետների, «Ռազմական դրության իրավական ռեժիմի մասին» Հայաստանի Հանրապետության օրենքով նախատեսված ռազմական դրություն հայտարարելու, ՀՀ օրենսդրությամբ նախատեսված դեպքերում զինված ուժերում ուժեղացված աշխատանքային ռեժիմ սահմանելու, ինչպես նաև մատակարարումը, կատարումը և մատուցումը դադարեցված՝ կենսական նշանակություն ունեցող ապրանքների, աշխատանքների և ծառայությունների՝ այլընտրանքային ապրանքներով, աշխատանքներով և ծառայություններով փոխարինելու անհնարինության կամ ապրանքների դեպքում՝ պահուստներում բացակայության հետևանքով առաջացած և պետության կարիքների բավարարման նպատակով հրատապ համարվող գնումների կատարման դեպքում անհրաժեշտ ապրանքների, աշխատանքների և ծառայությունների ձեռքբերումը կարող է իրականացվել առանց տվյալ գնումը կատարելու համար ֆինանսական հատկացումներ նախատեսված լինելու հանգամանքի, Հայաստանի Հանրապետության վարչապետի գրավոր համաձայնությամբ, տվյալ կամ հաջորդող բյուջետային տարիներին գումարները նախատեսելու պայմանով:  Ի տարբերություն գործող կարգավորումների՝ Նախագծի լուծումների արդյունքում պարզաբանման կարիք է առաջանում այն առումով, թե որ դեպքերն ու կարիքներն են համարվում հրատապ: Մասնավորապես՝ ՀՀ կառավարության 2017 թվականի մայիսի 4-ի N 526-Ն որոշման հավելված N 1-ի 21-րդ կետի 5-րդ ենթակետի «ա)» պարբերության համաձայն՝ նույն ենթակետի համաձայն հրատապ է համարվում այն կարիքը, որը պետք է ամբողջ ծավալով բավարարվի` պայմանագրի կատարման արդյունքն ամբողջ ծավալով ընդունվի գնման պահանջի ծագման օրվանից մինչև ութսուն օրացուցային օրվա ընթացքում՝ պայմանով, որ հրատապ համարվող ապրանքի մատակարարումը, աշխատանքի կատարումը կամ ծառայության մատուցումը պետք է սկսվեն այնպիսի ժամկետում, որի ընթացքում գնման մրցակցային որևէ ձևի կիրառումը ժամկետի առումով անհնար է:  Նշվածը բացահայտված չէ նաև Նախագծի հիմնավորումներում: Ավելին, Նախագծի հիմնավորումները չեն պարունակում տեղեկություններ առ այն, թե ինչով է պայմանավորված վերը նշված կարգավորումը Նախագծով չնախատեսելը:  Հիմք ընդունելով վերոգրյալը՝ անհրաժեշտ է Նախագծով հստակեցնել, թե ինչպես է գնահատվում գնումների «հրատապությունը» Նախագծի 1-ին կետի 4-րդ ենթակետի «բ.» պարբերության համատեքստում: | Չի ընդունվել: Հրատապության հիմքով պայմանավորված մեկ անձից գնումների կատարման պայմանները սահմանված են օրենքի 23-րդ հոդվածի 1-ին մասի 2-րդ կետով և տվյալ պարագայում պատվիրատուն պետք է գնահատի և որոշում կայացնի տվյալ կարիքի բավարարումը իրականացնել նշված գնման ձևով, թե ոչ: Իսկ կոնկրետ վկայակոչված նորմը սահմանում է այն դեպքերը, երբ առաջացած իրավիճակներում գնումները հնարավոր է լինելու կատարել առանց տվյալ պահին ֆինանսական միջոցներ հատկացված լինելու հանգամանքի: |
| 3. Նախագծի 1-ին կետի 5-րդ ենթակետի «ա.» պարբերությամբ նախատեսվում է, որ հրավերով նախատեսվում է նաև, որ մասնակիցը հայտով ներկայացնում է իր կողմից հաստատված հավաստում՝ հրավերով սահմանված մասնակցության իրավունքի պահանջներին իր և իրեն փոխկապակցված անձանց համապատասխանության մասին:  Նշվածի հետ կապված, հարկ է նշել, որ վերոնշյալ կարգավորումը ևս չի բխում «Գնումների մասին» օրենքի դրույթներից. Ըստ «Գնումների մասին» օրենքի 28-րդ հոդվածի 2-րդ մասի 1-ին կետի՝ հրավերում նախատեսվում է նաև, որ մասնակիցը գնումներին մասնակցելու իր իրավունքը և հրավերով նախատեսված որակավորման չափանիշներին համապատասխանությունը հիմնավորելու համար հայտով ներկայացնում է իր հաստատած հայտարարությունը, պայմանով, որ մասնակիցը պարտավորվում է նույն օրենքով նախատեսված դեպքերում և կարգով ներկայացնել հայտարարությունը հիմնավորող` հրավերով նախատեսված փաստաթղթերը (տեղեկությունները):  «Գնումների մասին» օրենքի համապատասխան կարգավորումներից չի բխում, որ հայտի շրջանակներում մասնակիցը պետք է հաստատված հավաստում ներկայացնի հրավերով սահմանված մասնակցության իրավունքի պահանջներին իրեն փոխկապակցված անձանց համապատասխանության մասին:  Հիմք ընդունելով վերոգրյալը՝ անհրաժեշտ է վերանայել Նախագծի խնդրո առարկա կարգավորումը՝ համապատասխանեցնելով այն «Գնումների մասին» օրենքի դրույթներին: | Չի ընդունվել: Կարգավորումը բխում է Օրենքի 5-րդ հոդվածի 1-ին մասի 12-րդ կետով սահմանված պահանջից: |
| 4. Որպես Նախագծի ընդհանուր դիտարկում հարկ է նաև ընդգծել, որ Նախագծի հիմնավորումները թերի են և չեն պարունակում հստակ պարզաբանումներ առ այն, թե ինչով է պայմանավորված Նախագծում տեղ գտած կարգավորումների նախատեսման անհրաժեշտությունը և ինչ նպատակ է հետապնդում այդ կարգավորումների նախատեսումը: Ի թիվս այլնի՝ բավարար հիմնավորված չէ նաև Նախագծի 1-ին կետի 2-րդ ենթակետի «բ.» պարբերությամբ նախատեսված կարգավորումը: Ըստ նույն կարգավորման՝ մեկ անձից գնումներ կատարելու դեպքում այն անձի կամ անձանց (հնարավոր մասնակից) տվյալները (անվանումը, գտնվելու վայրը, հնարավորության դեպքում` էլեկտրոնային փոստի հասցեն), որոնց պետք է ուղարկվի տվյալ գնման հրավերը՝ բացառությամբ էլեկտրոնային համակարգի միջոցով մեկ անձից գնումների կատարման դեպքերի: Ընդ որում, գնումները նույն կարգի 23-րդ կետի 5-րդ ենթակետով նախատեսված հիմքերով, էլեկտրոնային գնումների համակարգի միջոցով չիրականացնելու դեպքում, ներկայացվող անձանց (հնարավոր մասնակից) թիվը չի կարող պակաս լինել երեքից, բացառությամբ պատվիրատուի ղեկավարի հետ գրավոր համաձայնեցված դեպքերի:  Նախագծի ինչպես վերը նշված կարգավորման բովանդակությունից, այնպես էլ դրա հիմնավորումներից պարզ չէ, թե նույն կարգի 23-րդ կետի 5-րդ ենթակետով նախատեսված հիմքերով, էլեկտրոնային գնումների համակարգի միջոցով չիրականացնելու շրջանակներում ի՞նչ համաձայնության մասին է խոսքը, ո՞ր դեպքում են համաձայնության գալիս, կան արդյոք սահմանափակումներ համաձայնության գալու, թե՝ ոչ: | Չի ընդունվել: Նախագծի ընդունումը հիմնավորող փաստաթղթում նշված է,նաև որ նախագիծը մշակվել է գործնական կիրառման ընթացքում ի հայտ եկած հարցերի կարգավորման անհրաժեշտությունից ելնելով՝ հաշվի առնելով նաև պատվիրատուներից ստացված առաջարկները:  Իսկ ինչ վերաբերում է գնումները քննարկվող կարգի 23-րդ կետի 5-րդ ենթակետով նախատեսված հիմքերով, էլեկտրոնային գնումների համակարգի միջոցով չիրականացնելու դեպքում, ներկայացվող անձանց (հնարավոր մասնակից) թիվը երեքից պակաս լինելու դեպքում պատվիրատուի ղեկավարի գրավոր համաձայնությունը ունենալու պահանջին, ապա գտնում ենք, որ նախատեսվող կարգավորումը բավարար չափով հստակ է և վերաբերում է այն դեպքին, երբ քննարկվող հիմքով մեկ անձից գնում կատարելու պարագայում պատվիրատուն իրավունք կունենա հրավեր ուղարկել թվով 3-ից պակաս մասնակիցների: |
| 5. Նախագծի 1-ին կետի 19-րդ ենթակետով նախատեսվում է, որ նույն կարգի 119-րդ կետի իմաստով ընտանիքի անդամ են համարվում հայրը, մայրը, ամուսինը, ամուսնու ծնողները, տատը, պապը, քույրը, եղբայրը, երեխաները, թոռները, քրոջ կամ եղբոր ամուսինն ու երեխաները:  Ելնելով այն հանգամանքից, որ ՀՀ ընտանեկան օրենսգրքի 2-րդ հոդվածի համաձայն՝ ընտանիքի անդամներ են համարվում նաև որդեգրողներն ու որդեգրվածները՝ առաջարկում ենք Նախագծով Հայաստանի Հանրապետության կառավարության 2017 թվականի մայիսի 4-ի N 526-Ն որոշման հավելված N 1-ի 120-րդ կետում որպես ընտանիքի անդամ նախատեսել նաև որդեգրողներին ու որդեգրվածներին: | Չի ընդունվել, նկատի ունենալով, որ առաջարկն արդեն իսկ ներառված է բերված հասկացության մեջ թվարկված անձանց շրջանակի մեջ: |
| 29. Տավուշի մարզպետարան | 13.07.2022թ. |
| N 01//03069-2022 |
| 1. Ձեր 06.07.2022թ. թիվ 01/26-1/11545-2022 գրությամբ ներկայացված՝ «Հայաստանի Հանրապետության կառավարության 2017 թվականի մայիսի 4-ի N 526-Ն որոշման մեջ փոփոխություններ և լրացում և Հայաստանի Հանրապետության կառավարության 2021 թվականի դեկտեմբերի 23-Ի N 2121-Ն որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ առաջարկում եմ 1-ին կետի 4-րդ ենթակետով առաջարկվող փոփոխությունները չկատարել, անփոփոխ թողնել «Գնումների մասին» օրենքի 23-րդ հոդվածի 1-ին մասի 4-րդ կետի հիմքով մեկ անձից ընթացակարգի համար սահմանված շեմը, քանի որ պետական ոչ առևտրային կազմակերպությունների, մասնավորապես հանրակրթական ուսումնական հաստատությունների, ինչպես նաև համայնքների կողմից ժամանակի տևողության և հնարավոր անհրաժեշտ հիմնավորումների մասով խոչընդոտներ կառաջանան փոքրարժեք գնումների արագացված գնման ընթացակարգերի կազմակերպման գործընթացում: Կարծում եմ, նշյալ առաջարկությունը պետք է հաշվի առնել, քանի որ, համաձայն գնումների օրենսդրության վերջին փոփոխությունների, մրցակցային ձևով գնման ընթացակարգերի տևողությունը շեշտակի երկարել է, մասնավորապես, անգործության և պայմանագիր կնքելու իրավասության ժամանակահատվածները (<<Գնումների մասին>> ՀՀ օրենքի 10-րդ հոդվածի 3-րդ կետ, 36-րդ հոդված 2-րդ կետ):  Նախագծի մնացյալ կետերի մասով առարկություններ և առաջարկություններ չունեմ: | Չի ընդունվել: «Գնումների մասին» օրենքի 23-րդ հոդվածի 1-ին մասի 4-րդ կետով նախատեսված հիմքով մեկ անձից գնման ձևի կիրառման պայմանները սահմանված են ՀՀ կառավարության 04/05/2017թ. N 526-Ն որոշմամբ հաստատված կարգի 23-րդ կետի 1-ին ենթակետով, համաձայն որի գնման ընթացակարգը կազմակերպելիս, օրենքի 3-րդ բաժնով նախատեսված պայմաններից բացի, պետք է հաշվի առնել, որ գնման գինը չպետք է գերազանցի գնումների բազային միավորը:  ՀՀ կառավարության 13/04/2017թ. N 390-Ն որոշմամբ հաստատված կարգի 2-րդ կետի համաձայն գնումների պլանի`   * 1-ին և 2-րդ սյունակներում լրացվում են գնումների միասնական անվանացանկով սահմանված միջանցիկ ծածկագիրը և անվանումը` անվանացանկի 4-րդ մակարդակին համապատասխան. * 3-րդ սյունակում լրացվում է գնման ձևը: Ընդ որում, գնման ձևը լրացնելիս հաշվի է առնվում, որ գնման գինն անվանացանկի 2-րդ մակարդակում նշված ապրանքների, աշխատանքների և ծառայությունների խմբերի հանրագումարն է:   Արդյունքում, եթե գնումների պլանում ներառված այն գնման առարկաները, որոնց տողերի գծով ԳՄԱ կոդերի 2-րդ մակարդակի թվերը նույնն են, ապա հիշյալ գնման ձևի կիրառումը հնարավոր է այն պարագայում, եթե այդ թվերը պարունակող տողերում նշված ընդհանուր գների հանրագումարը չի գերազանցում 1 մլն. դրամը:  Առաջարկվող կարգավորման պարագայում նախատեսվում է սահմանել նաև, որ եթե հիշյալ տողերում նշված որևէ ապրանքի,աշխատանքի կա ծառայության գինը չի գերազանցի 100 000 դրամը, ապա տվյալ գնումը պատվիրատուն հնարավորություն կունենա ձեռք բերել մեկ անձից գնման ձևով: |
| 30. Լոռու մարզպետարան | 12.07.2022թ. |
| N 02 /109,3,1/05972-2022 |
| 1.Առաջարկություններ չկան: | Ընդունվել է ի գիտություն: |
| 31. Գեղարքունիքի մարզպետարան | 13.07.2022թ. |
| N 01 //4870-2022 |
| Առաջարկություններ չկան: | Ընդունվել է ի գիտություն: |
| 32. Արագածոտնի մարզպետարան | 11.07.2022թ. |
| N 04 /8/03071-2022 |
| 1.Առաջարկություններ չկան: | Ընդունվել է ի գիտություն: |
| 33. Արմավիրի մարզպետարան | 11.07.2022թ. |
| N 01 /6.1/04210-2022 |
| 1.Առաջարկություններ չկան: | Ընդունվել է ի գիտություն: |
| 34. Արարատի մարզպետարան | 08.07.2022թ. |
| N 01 //03753-2022 |
| 1.Առաջարկություններ չկան: | Ընդունվել է ի գիտություն: |
| 35. Շիրակի մարզպետարան | 11.07.2022թ. |
| N 01 /07,1/05242-2022 |
| 1. Առաջարկություններ չկան: | Ընդունվել է ի գիտություն: |
| 36. Կոտայքի մարզպետարան | 13.07.2022թ. |
| N 01 /09/04062-2022 |
| 1. Ներկայացնում ենք «Հայաստանի Հանրապետության կառավարության 2017 թվականի մայիսի 4-ի N 526-Ն որոշման մեջ փոփոխություններ և լրացում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություն կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ մեր հարցադրումներն ու առաջարկությունները:  1) Ըստ Նախագծի 1-ին կետի 2-րդ ենթակետի «բ» պարբերության՝ ՀՀ կառավարության 2017 թվականի մայիսի 4-ի N 526-Ն որոշմամբ հաստատված Կարգի 21-րդ կետի 1-ին ենթակետի «դ» պարբերության խմբագրված շարադրման համաձայն.  «Սույն պարբերությամբ նախատեսված, ինչպես նաև գնումների պլանում գնման մրցակցային ձևը մեկ անձից գնման ձևով փոխելու դեպքում պատվիրատուի ղեկավարի լիազորությունն իրականացնում է օրենքի 2-րդ հոդվածի 1-ին մասով սահմանված պատվիրատուների դեպքում՝ մարմնի ղեկավարը»:  Արդյոք այս փոփոխությունը ենթադրում է, որ գնումների պլանում գնման մրցակցային ձևը կիրառելուց հետո միայն պատվիրատուի ղեկավարի լիազորությունն իրականացնող մարմնի ղեկավարի կողմից կարող է գնման ձևը փոխվել մեկ անձից գնման ձևով: | Չի ընդունվել: Ներկայացվել է ոչ թե առաջարկություն, այլ հարցադրում, որին հնարավոր կլինի անդրադառնալ այն հստակեցվելու պարագայում: |
| 2. *Առաջարկում ենք Նախագծի .*  ա)1-ին կետի 4-րդ ենթակետի «ա» պարբերությունում «մեկ հարյուր հազար դրամը» բառերը փոխարինել «հինգ հարյուր հազար դրամը» բառերով: | Չի ընդունվել: Հիմնավորում ներկայացված չէ: |
| 3. *Առաջարկում ենք Նախագծի .*  բ) 1-ին կետի 6-րդ ենթակետի «ա» պարբերությունը հանել. օրենքի 15-րդ հոդվածի 6-րդ մասի բոլոր կետերի համաձայն հրավիրվող պարտադիր բանակցությունները հանգեցնում են գնային առաջարկի նվազեցման, հետևաբար նաև պետական միջոցների խնայողության: Առաջարկում ենք օրենքի 15-րդ հոդվածի 6-րդ մասի 2-րդ կետի համաձայն վարվող բանակցությունների կարիքի որոշման լիազորությունը թողնել պատվիրատուի ղեկավարին կամ գնահատող հանձնաժողովին: | Չի ընդունվել: Քննարկվող կարգավորումը նախատեսվում է սահմանել հաշվի առնելով գործնական կիրառման ընթացքում պատվիրատուներից ստացված առաջարկները, որի արդյունքում մասնակիցները ի սկզբանե չեն ներկայացնի արհեստականորեն ուռճացված գներ: |
| 4. *Առաջարկում ենք Նախագծի .*  գ) 1-ին կետի 20-րդ ենթակետը հանել կամ լրացնել: | Չի ընդունվել: Հիմնավորում ներկայացված չէ: |
| 5. Առաջարկում ենք Նախագծում անդրադառնալ նաևՀՀ կառավարության 2017 թվականի մայիսի 4-ի N 526-Ն որոշմամբ հաստատված Կարգի 43-ին կետի 1-ին և 2-րդ ենթակետերին, այն է *հայտերի բացման և* գնահատման նիստի արձանագրությունը և շահերի բախման բացակայության մասին հայտարարությունը տեղեկագրում հրապարակվում են միայն գնման մրցակցային ձևերի կիրառման ժամանակ: | Չի ընդունվել, նկատի ունենալով փոխկապակցվածության ռիսկերը նվազեցնլու և ընթացակարգերի կազմակերպման թափանցիկության աստիճանը բարձր պահելու անհրաժեշտությունը: |
| 37. Վայոց ձորի մարզպետարան | 13.07.2022թ. |
| N 01 /06.2/4729-2022 |
| 1.Առաջարկություններ չկան: | Ընդունվել է ի գիտություն: |
| 38. Սյունիքի մարզպետարան | 12.07.2022թ. |
| N 01 //04794-2022 |
| 1.Առաջարկություններ չկան: | Ընդունվել է ի գիտություն: |
| 39. Երևանի քաղաքապետարան | 18.07.2022թ. |
| N 01/54489-22 |
| 1.Առաջարկություններ չկան: | Ընդունվել է ի գիտություն: |
| 40.Արդարադատության նախարարություն | 15.07.2022թ. |
| N /10.2/31065-2022 |
| 1. Ի պատասխան Ձեր՝ 2022 թվականի հուլիսի 6-ի թիվ 01/26-1/11545-2022 գրության՝ «Հայաստանի Հանրապետության կառավարության 2017 թվականի մայիսի 4-ի N 526-Ն որոշման մեջ փոփոխություններ և լրացում կատարելու և Հայաստանի Հանրապետության կառավարության 2021 թվականի դեկտեմբերի 23-Ի N 2121-Ն որոշման մեջ փոփոխություն կատարելու մասին» Կառավարության որոշման նախագծի (այսուհետ՝ Նախագիծ) վերաբերյալ հայտնում եմ հետևյալը.  Հաշվի առնելով, որ Նախագծով Կառավարության 2017 թվականի մայիսի 4-ի N 526-Ն որոշման մեջ նախատեսվում է կատարել մեկից ավելի լրացումներ՝ առաջարկում եմ Նախագծի վերնագրում «լրացում» բառը փոխարինել «լրացումներ» բառով: | Ընդունվել է: |
| 2. Միևնույն ժամանակ, գտնում եմ, որ Նախագծի հիմնավորման մեջ լիարժեք չեն արտացոլվում Նախագծով առաջարկվող փոփոխությունների և լրացումների ընդունման անհրաժեշտությունը, ինչպես նաև գործնականում առկա խնդիրները: | Ընդունվել է։ Հիմնավորումը խմբագրվել է։ |
| 41. Ազգային անվտանգության ծառայություն | 18.07.2022թ. և 21.07.2022թ. |
| N 11/776 և 1/788 |
| 1. Նախագծի 1-ին կետի 4-րդ ենթակետի «ա» պարբերությամբ լրացվող դրույթը հստակեցման կարիք ունի՝ տարընթերցումներից խուսափելու նպատակով։ | Չի ընդունվել: «Գնումների մասին» օրենքի 23-րդ հոդվածի 1-ին մասի 4-րդ կետով նախատեսված հիմքով մեկ անձից գնման ձևի կիրառման պայմանները սահմանված են ՀՀ կառավարության 04/05/2017թ. N 526-Ն որոշմամբ հաստատված կարգի 23-րդ կետի 1-ին ենթակետով, համաձայն որի գնման ընթացակարգը կազմակերպելիս, օրենքի 3-րդ բաժնով նախատեսված պայմաններից բացի, պետք է հաշվի առնել, որ գնման գինը չպետք է գերազանցի գնումների բազային միավորը:  ՀՀ կառավարության 13/04/2017թ. N 390-Ն որոշմամբ հաստատված կարգի 2-րդ կետի համաձայն գնումների պլանի`   * 1-ին և 2-րդ սյունակներում լրացվում են գնումների միասնական անվանացանկով սահմանված միջանցիկ ծածկագիրը և անվանումը` անվանացանկի 4-րդ մակարդակին համապատասխան. * 3-րդ սյունակում լրացվում է գնման ձևը: Ընդ որում, գնման ձևը լրացնելիս հաշվի է առնվում, որ գնման գինն անվանացանկի 2-րդ մակարդակում նշված ապրանքների, աշխատանքների և ծառայությունների խմբերի հանրագումարն է:   Արդյունքում, եթե գնումների պլանում ներառված այն գնման առարկաները, որոնց տողերի գծով ԳՄԱ կոդերի 2-րդ մակարդակի թվերը նույնն են, ապա հիշյալ գնման ձևի կիրառումը հնարավոր է այն պարագայում, եթե այդ թվերը պարունակող տողերում նշված ընդհանուր գների հանրագումարը չի գերազանցում 1 մլն. դրամը:  Առաջարկվող կարգավորման պարագայում նախատեսվում է սահմանել նաև, որ եթե հիշյալ տողերում նշված որևէ ապրանքի,աշխատանքի կա ծառայության գինը չի գերազանցի 100 000 դրամը, ապա տվյալ գնումը պատվիրատուն հնարավորություն կունենա ձեռք բերել մեկ անձից գնման ձևով: |
| 2. Նախագծում առաջարկվում է նախատեսել դրույթ, որով Կառավարության 2017 թվականի մայիսի 4-ի N 526-Ն որոշման 1-ին հավելվածի (այսուհետ՝ Կարգ) 23-րդ կետի 4-րդ ենթակետի ցանկը կլրացվի հետևյալ բովանդակությամբ նոր կետով.  «Հայաստանի Հանրապետության ազգային անվտանգության ծառայության կարիքների համար տեղեկատվական համակարգերի մշակման, սպասարկման և կապի ծառայությունների համար անհրաժեշտ ապրանքների, աշխատանքների և ծառայությունների ձեռքբերում»:  Առաջարկը պայմանավորված է ՀՀ ազգային անվտանգության ծառայության համակարգում համապատասխան ապրանքները, աշխատանքները և ծառայությունները (այսուհետ՝ ծառայություններ) մեկ անձից գնման ընթացակարգով ձեռք բերելու վերաբերյալ հստակ և որոշակի կարգավորում նախատեսելու անհրաժեշտությամբ: Մասնավորապես, ՀՀ ազգային անվտանգության ծառայությունը, իր գործունեության առանձնահատ­կու­թյուններից ելնելով, միևնույն տեսակի կապի ծառայությունները (միևնույն կետի կամ միևնույն նպատակի համար) ձեռք է բերում Հայաստանի Հանրապետությունում գործող գրեթե բոլոր օպերատորներից միաժամանակ՝ կապի հուսալի և անխափան աշխատանքն ու ծառայության մատուցման անընդհատությունն ապահովելու նպատակով: Առանց մեկ անձից գնման ընթացակարգի կիրառման նման ձևաչափով ծառայությունների ձեռքբերումը հնարավոր չէ։ Ընդ որում, քանի որ ազգային անվտանգության մարմինները Հանրապետության նախագահին, վարչապետին, պետական և տեղական ինքնակառավարման մարմինների համապատասխան պաշտոնատար անձանց ապահովում են կառավարական կապով և հատուկ կապի այլ տեսակներով, որոնց բացառիկ օգտագործման համար համապատասխան կազմակերպություններից վարձակալում են կապի գծերն ու կապուղիները, կապի ծառայությունների ձեռքբերումը ներկայումս էլ իրականացվում է մեկ անձից՝ Կարգի 23-րդ կետի 4-րդ ենթակետի ցանկի 5-րդ կետի հիմքով՝ դրանք դիտարկելով որպես ռազմատեխնիկական միջոցների ապահովման համար անհրաժեշտ ծառայություններ: Նույն ընթացակարգով է իրականացվում նաև ՀՀ ազգային անվտանգության ծառայության կողմից շահագործվող տեղեկատվական համակարգերի սպասարկման համար անհրաժեշտ ծառայությունների ձեռքբերումը, մասնավորապես՝ հաշվի առնելով, որ նշված համակարգերը կիրառվում են ազգային անվտանգության ապահովման, այդ թվում՝ պետական սահմանի պահպանության նպատակով:  Տարաբնույթ մեկնաբանությունները բացառելու, ինչպես նաև ազգային անվտանգության ապահովման տեսանկյունից բացառիկ կարևորություն ներկայացնող տեղեկատվական համակարգերի մշակման, սպասարկման և կապի ծառայությունների համար անհրաժեշտ ապրանքների, աշխատանքների և ծառայությունների ձեռքբերման գործընթացն առավել հստակ և կանոնակարգված իրականացնելու նպատակով անհրաժեշտ է վերոնշյալ ապրանքների, աշխատանքների ու ծառայությունների գնումը ներառել Կարգի 23-րդ կետի 4-րդ ենթակետի ցանկում՝ առանձին կետի տեսքով։ | Չի ընդունվել: Ստացվել է ներկայացված առաջարկը չքննարկելու վերաբերյալ 21.07.2022թ. թիվ 1/788 գրությունը: |
| 3.ՀՀ ֆինանսների նախարարությունում 19․07․2022թ․ տեղի ունեցած աշխատան­քային քննարկման արդյունքում առաջարկվում է «Հայաստանի Հանրապետության կառավարության 2017 թվականի մայիսի 4-ի N 526-Ն որոշման մեջ փոփոխություններ և լրացում կատարելու և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություն կատարելու մասին» Կառավարության որոշման նախագծի վերաբերյալ մեր կողմից N 11/773 գրության 2-րդ կետով ներկայացված առաջարկության փոխարեն հիմք ընդունել հետևյալը․  Կառավարության 2017 թվականի մայիսի 4-ի N 526-Ն որոշման 1-ին հավելվածի (այսուհետ՝ Կարգ) 23-րդ կետի 4-րդ ենթակետի ցանկի 5-րդ կետը «ծառայությունների,» բառից հետո լրացնել «կառավարական և օպերատիվ կապի ապահովման համար անհրաժեշտ ծառայությունների,» բառերով։  Առաջարկը պայմանավորված է ՀՀ ազգային անվտանգության ծառայության համակարգում համապատասխան ծառայությունները մեկ անձից գնման ընթացակարգով ձեռք բերելու վերաբերյալ հստակ և որոշակի կարգավորում նախատեսելու անհրաժեշտությամբ: Մասնավորապես, ՀՀ ազգային անվտանգության ծառայությունը, իր գործունեության առանձնահատ­կու­թյուններից ելնելով, միևնույն տեսակի կապի ծառայությունները (միևնույն կետի կամ միևնույն նպատակի համար) ձեռք է բերում Հայաստանի Հանրապետությունում գործող գրեթե բոլոր օպերատորներից միաժամանակ՝ կապի հուսալի և անխափան աշխատանքն ու ծառայության մատուցման անընդհատությունն ապահովելու նպատակով: Առանց մեկ անձից գնման ընթացակարգի կիրառման նման ձևաչափով ծառայությունների ձեռքբերումը հնարավոր չէ։ Ընդ որում, քանի որ ազգային անվտանգության մարմինները Հանրապետության նախագահին, վարչապետին, պետական և տեղական ինքնակառավարման մարմինների համապատասխան պաշտոնատար անձանց ապահովում են կառավարական կապով և հատուկ կապի այլ տեսակներով, որոնց բացառիկ օգտագործման համար համապատասխան կազմակերպություններից վարձակալում են կապի գծերն ու կապուղիները, կապի ծառայությունների ձեռքբերումը ներկայումս էլ իրականացվում է մեկ անձից՝ Կարգի 23-րդ կետի 4-րդ ենթակետի ցանկի 5-րդ կետի հիմքով՝ դրանք դիտարկելով որպես ռազմատեխնիկական միջոցների ապահովման համար անհրաժեշտ ծառայություններ:  Տարաբնույթ մեկնաբանությունները բացառելու, ինչպես նաև ազգային անվտանգության ապահովման տեսանկյունից բացառիկ կարևորություն ներկայացնող կապի ապահովման համար անհրաժեշտ ծառայությունների ձեռքբերման գործընթացն առավել հստակ և կանոնակարգված իրականացնելու նպատակով անհրաժեշտ է վերոնշյալ ծառայությունների գնումը ներառել Կարգի 23-րդ կետի 4-րդ ենթակետի ցանկում։ | Ընդունվել է; |
| 42.Տարածքային կառավարման և ենթակառուցվածքների նախարարություն | 18.07.2022թ. |
| N ԳՍ//18646-2022 |
| 1.Առաջարկություններ չկան: | Ընդունվել է ի գիտություն: |
| 43. Հանրային հեռարձակողի խորհուրդ | 14.07.2022թ. և 15.07.2022թ. |
| N 01//96-2022 և 01//97-2022 |
| **1.Նախագծի 1-ին կետի 4-րդ ենթակետի «ա» պարբերություն.**  Մեր կարծիքով Ձեր կողմից առաջարկվող այս լրացումը կարող է մեկնաբանվել որպես գնման գործընթացի սահմանափակում, մասնավորապես կարող է ընկալվել այնպես, որ նույնիսկ եթե գնումների միասնական անվանացանկի 2-րդ մակարդակում նշված ապրանքների, աշխատանքների և ծառայությունների խմբերի համար գնման գինը չի գերազանցում գնումների բազային միավորը, իսկ նույն անվանացանկի վերջնական սպառման ապրանքի, աշխատանքի կամ ծառայության գինը գերազանցում է մեկ հարյուր հազար ՀՀ դրամը, ապա գնման նկատմամբ չի կարող կիրառվել մեկ անձից գնման ընթացակարգը: Հետևաբար տարընթերցումներից խուսափելու համար առաջարկում ենք կետը շարադրել հետևյալ բովանդակությամբ.  «Եթե գնումների միասնական անվանացանկի 2-րդ մակարդակում նշված ապրանքների, աշխատանքների և ծառայությունների խմբերի համար գնման գինը գերազանցում է գնումների բազային միավորը, սակայն գնումների միասնական անվանացանկի 2-րդ մակարդակում ներառված՝ վերջնական սպառման ապրանքի, աշխատանքի կամ ծառայության ընդհանուր գինը չի գերազանցում մեկ հարյուր հազար դրամը, ապա վերջինիս գնումը կարող է կատարվել օրենքի 23-րդ հոդվածի 1-ին մասի 4-րդ կետի հիման վրա` անկախ գնման առարկան էլեկտրոնային աճուրդով կամ կենտրոնացված եղանակով կամ փակ պարբերական մրցույթով իրականացվող գնումների ցուցակում ներառված լինելու հանգամանքի.»: | Չի ընդունվել: Որևէ սահմանափակում չի նախատեսվում կիրառել: «Գնումների մասին» օրենքի 23-րդ հոդվածի 1-ին մասի 4-րդ կետով նախատեսված հիմքով մեկ անձից գնման ձևի կիրառման պայմանները սահմանված են ՀՀ կառավարության 04/05/2017թ. N 526-Ն որոշմամբ հաստատված կարգի 23-րդ կետի 1-ին ենթակետով, համաձայն որի գնման ընթացակարգը կազմակերպելիս, օրենքի 3-րդ բաժնով նախատեսված պայմաններից բացի, պետք է հաշվի առնել, որ գնման գինը չպետք է գերազանցի գնումների բազային միավորը:  ՀՀ կառավարության 13/04/2017թ. N 390-Ն որոշմամբ հաստատված կարգի 2-րդ կետի համաձայն գնումների պլանի`   * 1-ին և 2-րդ սյունակներում լրացվում են գնումների միասնական անվանացանկով սահմանված միջանցիկ ծածկագիրը և անվանումը` անվանացանկի 4-րդ մակարդակին համապատասխան. * 3-րդ սյունակում լրացվում է գնման ձևը: Ընդ որում, գնման ձևը լրացնելիս հաշվի է առնվում, որ գնման գինն անվանացանկի 2-րդ մակարդակում նշված ապրանքների, աշխատանքների և ծառայությունների խմբերի հանրագումարն է:   Արդյունքում, եթե գնումների պլանում ներառված այն գնման առարկաները, որոնց տողերի գծով ԳՄԱ կոդերի 2-րդ մակարդակի թվերը նույնն են, ապա հիշյալ գնման ձևի կիրառումը հնարավոր է այն պարագայում, եթե այդ թվերը պարունակող տողերում նշված ընդհանուր գների հանրագումարը չի գերազանցում 1 մլն. դրամը:  Առաջարկվող կարգավորման պարագայում նախատեսվում է սահմանել նաև, որ եթե հիշյալ տողերում նշված որևէ ապրանքի,աշխատանքի կա ծառայության գինը չի գերազանցի 100 000 դրամը, ապա տվյալ գնումը պատվիրատուն հնարավորություն կունենա իրականացնել մեկ անձից գնման ձևով: |
| **2.Նախագծի 1-ին կետի 16-րդ ենթակետ.**  Նախագծի 1-ին կետի 16-րդ ենթակետով նշված ՄԳ = (ԳՄ X ԳԳ) + (ՏԱ X ՏԳ) բանաձևում նկարագրված չէ ՏԳ-ն, իսկ ՏԱ-ն նկարագրված է երկու անգամ: | Ընդունվել է: |
| **3.Ռադիոհաղորդումների արտադրության կազմակերպման շրջանակում ապրանքների, աշխատանքների և ծառայությունների ձեռքբերումը հատուկ կամ բացառիկ իրավունքի առկայության հիմքով**  Սույն կետով առաջարկում ենք նաև Հայաստանի Հանրապետության կառավարության 2017 թվականի մայիսի 4-ի N 526-Ն որոշման հավելված 1-ով սահմանված կարգի 23-րդ կետի 4-րդ ենթակետով սահմանված աղյուսակի 33-րդ կետում «հեռուստահաղորդումների» բառից հետո ավելացնել «ռադիոհաղորդումների» բառը՝ հաշվի առնելով այն հանգամանքը, որ Հանրային ռադիոընկերությունը և Հանրային հեռուստաընկերությունը համարվում են հանրային հեռարձակող և «Տեսալսողական մեդիայի մասին» ՀՀ օրենքի պահանջները հավասարապես են տարածվում հանրային հեռարձակողների վրա, ինչպես նաև այն, որ ռադիոհաղորդումների արտադրությունը հեռուստահաղորդումների արտադրության հետ հավասարապես գտնվում է գեղարվեստաստեղծագործական միջոցառումների տիրույթում: | Ընդունվել է։ |
| **4.Գնումների բազային միավորի չափի վերանայում**  Սույն կետով առաջարկում ենք հնարավորության սահմաններում ավելացնել գնումների բազային միավորի չափը՝ հաշվի առնելով ներկայումս տնտեսության վրա գնաճի և այլ գործոնների ազդեցությունը: | Չի ընդունվել: Առաջարկի քննարկումը դուրս է նախագծով նախատեսվող հնարավոր կարգավորումների շրջանակից: |
| 5. Ի լրումն մեր 14.07.2022թ. N 01//96-2022 գրության` առաջարկում ենք նաև վերանայել ՀՀ կառավարության 2017 թվականի մայիսի 4-ի N 526-Ն որոշման N 1 հավելվածով սահմանված «Գնումների գործընթացի կազմակերպման կարգի» 58-րդ կետի 2-րդ նախադասությամբ ամրագրված այն դրույթը, համաձայն որի «Գնումների մասին» ՀՀ օրենքի 37-րդ հոդվածի 1-ին մասի 2-րդ կետի հիման վրա պետության կամ համայնքների կարիքների համար կազմակերպված գնման ընթացակարգը կարող է ամբողջությամբ կամ մասնակի չկայացած հայտարարվել՝ համապատասխանաբար Հայաստանի Հանրապետության կառավարության կամ համայնքի ավագանու որոշման հիման վրա։  Վերանայման առաջարկը բխում է պետական հիմնարկների կողմից գնման ընթացակարգերը առավել արդյունավետ կազմակերպելու, ինչպես նաև ստեղծված իրավիճակներին ավելի արագ արձագանքելու անհրաժեշտությունից, քանի որ ըստ գործող օրենսդրության պետական հիմնարկի կողմից յուրաքանչյուր գնման ընթացակարգ չկայացած համարելու համար անհրաժեշտ է դիմել Հայաստանի Հանրապետության կառավարությանը, ինչը ժամանակատար է և կարող է պատճառ հանդիսանալ, որպեսզի փաստացի գնման պահանջը դադարված լինելու պայմաններում ՀՀ կառավարությանը չդիմելու համար պատվիրատուները գնման ընթացակարգը հասցնեն ավարտին և կատարեն անարդյունավետ ծախսեր։  Ըստ այդմ, առաջարկում ենք պետական հիմնարկներին հնարավորություն ընձեռել իրենց կողմից կազմակերպված գնման ընթացակարգը ամբողջությամբ կամ մասնակի չկայացած հայտարարել պետական հիմնարկի ղեկավարի որոշման հիման վրա կամ սահմանել որոշակի շեմ Հայաստանի Հանրապետության կառավարությանը դիմելու պահանջի առումով, օրինակ կարելի է սահմանել, որ գնումների բազային միավորի հնգապատիկի չափից ավել գնման գին ունեցող գնումների դեպքում միայն գնման ընթացակարգը ամբողջությամբ կամ մասնակի չկայացած հայտարարելը թույլատրվի Հայաստանի Հանրապետության կառավարության որոշման հիման վրա։ | Չի ընդունվել, գնման ընթացակարգերի կազմակերպմանը մասնակցող սուբյեկտների նկատմամբ միանման վերաբերմունք ապահովելու, ինչպես նաև գնումների պլանավորման համակարգի լիարժեք գործարկման խնդիրը ապահովելու անհրաժեշտությամբ պայմանավորված: |
| 44.Քաղաքաշինության կոմիտե | 15.07.2022թ. |
| N 01/16.4/7528-2022 |
| 1. Որոշման նախագծի 1-ին կետի 4-րդ ենթակետի <<բ>> պարբերությամբ առաջարկվում է որոշման 23-րդ կետի 5-րդ ենթակետը շարադրել նոր խմբագրությամբ, որը կատարելու դեպքում դուրս է մնում 23-րդ կետի 5-րդ ենթակետ <<ե>> պարբերությամբ նախատեսված կարգավորումը, այն է՝ շինարարական ծրագրերի իրականացման ընթացքում տեխնիկական կամ հեղինակային հսկողության ծառայություններ մատուցող անձի կողմից պայմանագրի կատարումից միակողմանի հրաժարվելու դեպքում, պայմանով, որ ծառայության մատուցումը պետք է սկսվի այնպիսի ժամկետում, որի ընթացքում գնման մրցակցային որևէ ձևի կիրառումը ժամկետի առումով անհնար է: Առաջարկում ենք <<ե>> պարբերությունը չհանել Կարգից: | Չի ընդունվել: Խնդիրը կարգավորվում է նախագծի 1-ին կետի 2-րդ ենթակետի «բ» պարբերությամբ նախատեսվող նորմով: |
| 1. Որոշման նախագծի 1-ին կետի 17-րդ ենթակետով՝ 85-րդ կետում «երեք» բառը փոխարինել «մեկ» բառով, իսկ «երեսուն» բառը փոխարինել «տասն» բառով: Առաջարկում ենք իսկ բառից հետո ավելացնել <<85-րդ կետի 4-րդ ենթակետի>> բառերը: | Չի ընդունվել: Նախագծի 1-ին կետի 17-րդ ենթակետով խմբագրվում է կարգի 98-րդ կետը, որում չկան նման ձևակերպումներ: |
| 1. Որոշման նախագծի 1-ին կետի 16-րդ ենթակետի 2-րդ մասի բանաձևում նշված չէ, թե ինչ է նշանակում ՏԳ-ն, իսկ ՏԱ-ն բանաձևում օգտագործվում է մեկ անգամ, իսկ դրա նշանակությունը գրված է երկու անգամ: Առաջարկում ենք շտկել անհամապատասխանությունը: | Ընդունվել է: Նախագիծը խմբագրվել է: |
| 1. Որոշման նախագծի 1-ին կետի 17-րդ ենթակետում մի տեղ օգտագործվում է <<հաջորդող տեղ զբաղեցնող>>, իսկ հաջորդ տողում՝ <<հաջորդաբար տեղ զբաղեցնող>>: Որոշման մեջ կատարված վերջին փոփոխություններով դրանց փոխարեն սահմանվել է <<այդպիսին չճանաչված>> հասկացությունը: Առաջարկում ենք հստակեցնել: | Չի ընդունվել: Առաջարկի ընդունման պարագայում տարընկալում կարող է առաջանալ թե ընտրված չճանաչված հատկապես որ մասնակցը պետք է հրավիրվի բանակցությունների: |
| 1. ՀՀ ֆինանսների նախարարի 31.05.2022թ. N 235-Ա հրամանով հաստատված էլեկտրոնային ձևով կազմակերպվող գնման ընթացակարգերում օգտագործվող հայտարարության և հրավերի օրինակելի ձևերում հաստատվել են ներքոնշյալ պայմանները՝   7.5 Պատվիրատուի ղեկավարը հայտի ապահովման վճարման պահանջը բանկին, իսկ կանխիկ փողի ձևով ներկայացված ապահովման դեպքում՝ լիազորված մարմնին, ներկայացնում է հայտի ապահովման վճարման հիմքը առաջանալու օրվան հաջորդող երեք աշխատանքային օրվա ընթացքում: Եթե ապահովման վճարման պահանջը բանկի կողմից մերժվում է պահանջը կամ դրան կից փաստաթղթերը ոչ ամբողջական ներկայացված լինելու հիմքով, ապա նոր պահանջը պատվիրատուի ղեկավարը բանկ ներկայացնում է մերժումը ստանալուն հաջորդող երկու աշխատանքային օրվա ընթացքում:  8.14 ............................... Ընդ որում, եթե՝  - մասնակցի կամ պայմանագիրը կնքած անձի կողմից հայտի, պայմանագրի և (կամ) որակավորան ապահովման գումարի վճարումն իրականացվել է լիազորված մարմնին որոշումը ներկայացվելու վերջնաժամկետը լրանալուց հետո, բայց ոչ ուշ, քան մասնակցին կամ պայմանագիր կնքած անձին ցուցակում ներառելու վերջնաժամկետը լրանալու օրը, ապա պատվիրատուն դրա մասին գրավոր տեղեկացնում է լիազորված մարմին, որի հիման վրա մասնակիցը չի ներառվում ցուցակում:  10.7 Պատվիրատուի ղեկավարը պայմանագրի և որակավորման ապահովման վճարման պահանջը բանկին, իսկ կանխիկ փողի ձևով ներկայացված ապահովման դեպքում՝ լիազորված մարմնին, ներկայացնում է ապահովման վճարման հիմքը առաջանալու օրվան հաջորդող երեք աշխատանքային օրվա ընթացքում: Եթե ապահովման վճարման պահանջը բանկի կողմից մերժվում է պահանջը կամ դրան կից փաստաթղթերը ոչ ամբողջական ներկայացված լինելու հիմքով, ապա նոր պահանջը պատվիրատուի ղեկավարը բանկ ներկայացնում է մերժումը ստանալուն հաջորդող երկու աշխատանքային օրվա ընթացքում:  Նշված պայմանները ներառված չեն ոչ <<Գնումների մասին>> ՀՀ օրենքում, ոչ էլ N526-Ն որոշմամբ հաստատված կարգում: Քանի որ դրանց կիրառումը հանգեցնելու է ֆինանսական և իրավական հետևանքների՝ առաջարկում ենք նշված պայմաններն ավելացնել որոշման մեջ: | Չի ընդունվել: Գործող կարգավորուներով բանկային երաշխիքներին ներկայացվող պահանջները ևս սահմանված են հրավերների օրինակելի ձևերով։ |
| 6.Համաձայն N 526-Ն որոշմամբ հաստատված կարգի 11-րդ կետի 2-րդ ենթակետի՝ պատասխանատու ստորաբաժանումը /ՊՍ/ հետևում է պայմանագրի կողմի (կապալառու, մատակարար և այլն)՝ պայմանագրով ստանձնած պարտավորությունների կատարման գործընթացին և դրա արդյունքներով պատվիրատուի ղեկավարին ներկայացնում է առաջարկություններ՝ պայմանագրով նախատեսված պատասխանատվության միջոցներ կիրառելու ուղղությամբ: ՊՍ-ն նշված առաջարկությունները, որպես կանոն, ներկայացնում է 20.05.2017թ. N228-Ն որոշմամբ սահմանված Պայմանագրի կատարման արդյունքների վերաբերյալ եզրակացության ձևի «Նշումներ անհամապատասխանությունների մասին» դաշտում և էլեկտրոնային ստորագրությամբ PPCM համակարգով ներկայացնում Պատվիրատուի ղեկավարին:  Պատվիրատուի ղեկավարի անհամաձայնության դեպքում նա փաստացի հնարավորություն չունի ազդելու նշված առաջարկի փոփոխման վրա և PPCM համակարգի միջոցով ներկայացված կատարողական փաստաթղթերը հաստատելով՝ դրանով իսկ տալիս է նաև իր համաձայնությունը ընդունելի չհամարվող տվյալ առաջարկին: եթե պատվիրատուն պայմանագրով սահմանված ժամկետում չի ընդունում պայմանագրի արդյունքը կամ չի մերժում, ապա այն համարվում է ընդունված, և պայմանագրով սահմանված վերջնաժամկետին հաջորդող աշխատանքային օրը պատվիրատուն պայմանագրի կողմին է տրամադրում իր կողմից հաստատված հանձնման-ընդունման արձանագրությունը:  Առաջարկում ենք դիտարկել այն տարբերակը, ըստ որի իրավական կարգավորումներով և PPCM համակարգում Պատվիրատուի ղեկավարին կտրվի վերապահումով /համապատասխան մեկնաբանությամբ կամ հատուկ նշումով/ հաստատելու հնարավորություն: Առաջարկը չընդունվելու դեպքում առաջարկում ենք կարգավորել պատասխանատվության հարցը: | Չի ընդունվել։Առաջարկը դուրս է նախագծով նախատեսվող կարգավորումների շրջանակից և կքննարկվի համակարգում ծրագրային փոփոխություններ կատարելու գործընթացի շրջանակում։ |
| 1. Առաջարկվում է որոշման նախագծով սահմանել պայման, որ շինարարական աշխատանքներն իրականացնող կապալառու կազմակերպությանը կանխավճար կտրամադրվի և/կամ կատարողական ակտերը կընդունվեն միայն այն պարագայում, երբ վերջինիս կողմից իրականացված կլինեն շինարարության կազմակերպման նախագծով աշխատանքների մեկնարկման փուլում նախատեսված միջացառումներն (շինհրապարակի կազմակերպումը) ամբողջությամբ, իսկ նշված միջոցառումների իրականացված լինելու փաստը կարձանագրվի և պատվիրատուին գրավոր կտեղեկացվի տվյալ օբյեկտի տեխնիկական հսկողության խոհրդատվական ծառայություներն իրականացնող կազմակերպության կողմից: | Ընդունվել է |
| 45. Դատական դեպարտամենտ | 19.07.2022թ. |
| N ԴԴ/377-22 |
| 1. ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» կարգի (այսուհետ՝ Կարգ) 23-րդ կետի 8-րդ ենթակետով սահմանված է, որ գնման ընթացակարգը որպես ապրանքի, աշխատանքի կամ ծառայության ձեռքբերում որակելու համար հաշվի է առնվում կնքվելիք պայմանագրի գնի մեջ դրանցից որևէ մեկի մեծ տեսակարար կշիռ ունենալու հանգամանքը, բացառությամբ շինարարական աշխատանքների:  Այս կապակցությամբ հայտնում ենք, որ ավտոմեքենաների, սարքերի և սարքավորումների վերանորոգման ծառայությունների գնման գործընթացները գործնականում կազմակերպվում են ավտոմեքենաների, սարքերի և սարքավորումների վերանորոգման, պահպանման հնարավոր ծառայությունների ձեռքբերման մասով և նշված գործընթացների շրջանակում նախատեսվում է նաև ավտոմեքենաների, սարքերի և սարքավորումների վերանորոգման համար անհրաժեշտ համապատասխան պահեստամասերի (դետալների), այլ օժանդակ նյութերի (սարքավորումների) ձեռքբերում: Այսինքն՝ հիշյալ ընթացակարգերի կազմակերման ժամանակ հայտնի չի լինում պահանջվող ծառայությունների և ապրանքների կոնկրետ տեսակների ու քանակների վերաբերյալ տեղեկատվությունը, իսկ հայտարարվող ընթացակարգերի գնման առարկաների տեխնիկական բնութագրերում ներառվում են բոլոր հնարավոր ծառայությունները և ծառայությունների մատուցման համար անհրաժեշտ ապրանքները:  Վերոգրյալով պայմանավորված և հաշվի առնելով այն հանգամանքը, որ նշված ընթացակարգերի շրջանակում գործնականում կամ հնարավոր չի լինում կնքվելիք պայմանագրի գնի մեջ հստակ տարանջատել ծառայությունների և ապրանքների արժեքները, կամ ապրանքների արժեքները գերազանցում են ծառայությունների արժեքները, առաջարկում ենք Կարգի 23-րդ կետի 8-րդ ենթակետում կատարել լրացում՝ բացառություն սահմանելով նաև ավտոմեքենաների, սարքերի և սարքավորումների վերանորոգման ծառայությունների մասով: | Ընդունվել է |
| 1. Նախագծի 1-ին կետի 3-րդ ենթակետում նշված է, որ ապրանքների գնման դեպքում հղումներ օգտագործելիս ներկայացվում են որպես համարժեք առաջարկվող ապրանքների ֆիրմային անվանումը, մոդելը և արտադրողը:   Այս կապակցությամբ առաջարկում ենք, «հղումներ օգտագործելիս» բառերից հետո ավելացնել «հնարավորության դեպքում» բառերը, քանի որ գործնականում հնարավոր են դեպքեր, երբ համապատասխան ապրանքի բնութագիրը կազմելիս պատասխանատու ստորաբաժանմանը հայտնի չլինի համարժեք ապրանքի ֆիրմային անվանման, մոդելի և արտադրողի վերաբերյալ տեղեկատվությունը, իսկ հղումը օգտագործվի հնարավոր մասնակիցներին պատվիրատուի կարիքին բավարարող ապրանքի վերաբերյալ ավելի հստակ տեղեկատվություն տրամադրելու նպատակով (առկա են դեպքեր, երբ անհնար է գնման առարկայի բնութագրումն առանց հղումներ օգտագործելու):  Միաժամանակ գտնում ենք, որ հնարավոր են նաև դեպքեր, երբ օրինակ պատվիրատուին հայտնի լինի միայն մեկ համարժեք ապրանքի վերաբերյալ տեղեկատվություն, սակայն առկա լինեն այլ, պատվիրատուի կողմից չնշված, համարժեք ապրանքներ, ինչի արդյունքում կսահմանափակի պատվիրատուի կողմից որպես համարժեք չնշված ապրանքեր առաջարկող մասնակիցների տվյալ գնման գործընթացին մասնակցությունը: | Չի ընդունվել, նկատի ունենալով, որ տվյալ դեպքում խոսքը վերաբերում է այն դեպքերին, երբ օգտագործվում է հղում: |
| 46. Կոռուպցիայի կանխարգելման հանձնաժողով | 08.07.2022թ. |
| N 01/1578-2022 |
| Առաջարկություններ չկան: | Ընդունվել է ի գիտություն: |
| 47. Ազգային ժողով | 20.07.2022թ. |
| N 1.2/3195-2022 |
| Առաջարկություններ չկան: | Ընդունվել է ի գիտություն: |
| 48. Պետական եկամուտների կոմիտե | 21.07.2022թ. |
| N 01/3-4/52107-2022 |
| 1. Հայաստանի Հանրապետության կառավարության 2017 թվականի մայիսի 4-ի «Գնումների գործընթացի կազմակերպման կարգը հաստատելու և Հայաստանի Հանրապետության կառավարության 2011 թվականի փետրվարի 10-ի N 168-Ն որոշումն ուժը կորցրած ճանաչելու մասին» N526-Ն որոշման 1-ին կետի 1-ին ենթակետով հաստատված կարգի 23-րդ կետի 1-ին ենթակետում լրացված բովանդակության մեջ կա տարընթերցման խնդիր, որը կարող է պատվիրատուների մոտ տարաբնույթ մեկնաբանության առարկա դառնալ: | Չի ընդունվել: Որևէ սահմանափակում չի նախատեսվում կիրառել: «Գնումների մասին» օրենքի 23-րդ հոդվածի 1-ին մասի 4-րդ կետով նախատեսված հիմքով մեկ անձից գնման ձևի կիրառման պայմանները սահմանված են ՀՀ կառավարության 04/05/2017թ. N 526-Ն որոշմամբ հաստատված կարգի 23-րդ կետի 1-ին ենթակետով, համաձայն որի գնման ընթացակարգը կազմակերպելիս, օրենքի 3-րդ բաժնով նախատեսված պայմաններից բացի, պետք է հաշվի առնել, որ գնման գինը չպետք է գերազանցի գնումների բազային միավորը:  ՀՀ կառավարության 13/04/2017թ. N 390-Ն որոշմամբ հաստատված կարգի 2-րդ կետի համաձայն գնումների պլանի`   * 1-ին և 2-րդ սյունակներում լրացվում են գնումների միասնական անվանացանկով սահմանված միջանցիկ ծածկագիրը և անվանումը` անվանացանկի 4-րդ մակարդակին համապատասխան. * 3-րդ սյունակում լրացվում է գնման ձևը: Ընդ որում, գնման ձևը լրացնելիս հաշվի է առնվում, որ գնման գինն անվանացանկի 2-րդ մակարդակում նշված ապրանքների, աշխատանքների և ծառայությունների խմբերի հանրագումարն է:   Արդյունքում, եթե գնումների պլանում ներառված այն գնման առարկաները, որոնց տողերի գծով ԳՄԱ կոդերի 2-րդ մակարդակի թվերը նույնն են, ապա հիշյալ գնման ձևի կիրառումը հնարավոր է այն պարագայում, եթե այդ թվերը պարունակող տողերում նշված ընդհանուր գների հանրագումարը չի գերազանցում 1 մլն. դրամը:  Առաջարկվող կարգավորման պարագայում նախատեսվում է սահմանել նաև, որ եթե հիշյալ տողերում նշված որևէ ապրանքի,աշխատանքի կա ծառայության գինը չի գերազանցի 100 000 դրամը, ապա տվյալ գնումը պատվիրատուն հնարավորություն կունենա իրականացնել մեկ անձից գնման ձևով: |
| 49. Հաշվեքննիչ պալատ | 22.07.2022թ. |
| N ՀՊՆ/523-2022 |
| Առաջարկություններ չկան: | Ընդունվել է ի գիտություն: |
| 50. Գլխավոր դատախազություն | 28․07.2022թ. |
| N 41/10․7/10413-2022 |
| Առաջարկություններ չկան: | Ընդունվել է ի գիտություն: |
| 51. Քաղաքացիական ավիացիայի կոմիտե | 18․08.2022թ. |
| N 1.1/13.2/3955-2022 |
| Առաջարկություններ չկան: | Ընդունվել է ի գիտություն: |
| 52. Էկոնոմիկայի նախարարություն | Նախագիծը կարծիքի է ուղարկվել 06.07.2022թ. թիվ  01/26-1/11545-2022 գրությամբ, որի վերաբերյալ 05.09.2022թ. դրությամբ պատասխան չի ստացվել։ |
| 53.Հակակոռուպցիոն կոմիտե |
| 54. ԱՆ քրեակատարողական ծառայություն |
| 55. Գիտության կոմիտե |
| 56. ՀՀ արդարադատության նախարարության պետական փորձագիտական եզրակացություն | ՀՀ վարչապետի աշխատակազմի 30.08.2022թ. N 02/16.4/28531-2022 գրություն |
| 1.«Նորմատիվ իրավական ակտերի մասին» օրենքի 6-րդ հոդվածի 4-րդ մասի համաձայն՝ նորմատիվ իրավական ակտի նախագիծը հիմնավորման հետ մեկտեղ փորձաքննության են ուղարկում համապատասխան ակտն ընդունելու իրավասություն ունեցող մարմինը կամ Կառավարության անդամը, ինչպես նաև Կառավարությանը և վարչապետին ենթակա մարմինները:  Նույն հոդվածի 5-րդ մասի համաձայն՝ փորձաքննության ներկայացվող նորմատիվ իրավական ակտին կցվող հիմնավորման մեջ շարադրվում են կարգավորման ենթակա ոլորտի կամ խնդրի սահմանումը, առկա իրավիճակը (եթե կիրառելի է), կարգավորման նպատակները, ակնկալվող արդյունքը, ակտի նորմատիվ բնույթի հիմնավորվածությունը:  Վերոնշյալ իրավական նորմերի համակարգային վերլուծությունից պարզ է դառնում, որ նորմատիվ իրավական ակտի ընդունման հիմնավորումն ունի էական և առանցքային նշանակություն**,** որում անհրաժեշտ է ներկայացնել իրավական ակտի ընդունման անհրաժեշտությունը, ընթացիկ իրավիճակը և խնդիրները, տվյալ բնագավառում իրականացվող քաղաքականությունը, կարգավորման նպատակը, բնույթը և ակնկալվող արդյունքը:  Մինչդեռ, տվյալ դեպքում նախագծին կից ներկայացված հիմնավորումից հնարավոր չէ լիարժեք ձևով գնահատել ներկայացված կարգավորումների արդյունավետությունը, քանի որ բացակայում են համապատասխան կարգավորումների ընդունման նպատակահարմարության, վերջիններիս ընդունման արդյունքում հետապնդվող նպատակների, ինչպես նաև ոլորտում առկա խնդիրների, տվյալ բնագավառում իրականացվող քաղաքականության վերաբերյալ վերլուծությունները, որոնք, սակայն, էական նշանակություն ունեն ներկայացված առաջարկությունների հիմնավորվածությունը գնահատելու համար:  Հարկ է արձանագրել, որ Նախագծում առկա են մի շարք կարգավորումներ, որոնց ընդունման նպատակահարմարությունը պարզ չէ:  Մասնավորապես, Նախագծի 1-ին կետի 2-րդ ենթակետի «բ» պարբերությամբ սահմանվում է, որ օրենքի 23-րդ հոդվածի 1-ին մասի 2-րդ կետի կիրառման պարագայում, եթե առկա է պատվիրատուի ղեկավարի գրավոր համաձայնությունը, ապա հրավեր տրամադրվում է միայն գնման հայտում նշված անձին (հնարավոր մասնակցին): Սույն պարբերությամբ նախատեսված, ինչպես նաև գնումների պլանը հաստատելու (փոփոխություններ և լրացումներ կատարելու) պատվիրատուի ղեկավարի լիազորությունն իրականացնում է օրենքի 2-րդ հոդվածի 1-ին մասով սահմանված մարմնի ղեկավարը, իսկ իրավաբանական անձի կարգավիճակ ունեցող պատվիրատուների դեպքում՝ գործադիր մարմնի ղեկավարը:  Նույն կետի «գ» պարբերությամբ փոփոխվող կարգավորման համաձայն՝ եթե գնման գործընթացների կազմակերպման ժամանակացույցով այլ ժամկետ նախատեսված չէ, ապա գնման պահանջի ծագման օրվան հաջորդող քսան աշխատանքային օրվա ընթացքում պատասխանատու ստորաբաժանումը կազմում և հաստատում է գնման հայտը, որը ներառում է խորհրդատվական ծառայությունների, ինչպես նաև գնման ընթացակարգը երկու փուլով մրցույթի ձևով կազմակերպվելու դեպքում՝ հայտերի գնահատման չափանիշները, դրանց տրվող նվազագույն և առավելագույն միավորները, ինչպես նաև մասնակցին ներկայացվող որակավորման չափանիշները և դրանց գնահատման համար հայտով ներկայացվելիք փաստաթղթերը:  Նախագծի 1-ին կետի 3-րդ ենթակետով նախատեսվում է, որ գնման առարկայի բնութագրերը սահմանելիս պետք է հաշվի առնել, որ դրանցպետք է բավարարեն մեկից ավելի հնարավոր մասնակիցներ՝ բացառությամբ սույն կարգի 23-րդ կետի 4-րդ ենթակետով նախատեսված հիմքով և նույն կարգի 21-րդ կետի 1-ին ենթակետի «դ» պարբերությամբ նախատեսված՝ պատվիրատուի ղեկավարի հետ համաձայնեցված դեպքերում կատարվող գնումների: Ապրանքների գնման դեպքում հղումներ օգտագործելիս ներկայացվում են որպես համարժեք առաջարկվող ապրանքների ֆիրմային անվանումը, մոդելը և արտադրողը:  Մինչդեռ, վերոնշյալ կարգավորումների վերաբերյալ Նախագծին կից ներկայացված հիմնավորմամբ չեն ներկայացվում համապատասխան վերլուծությունները:  Բացի այդ, անհրաժեշտ է նկատի ունենալ, որ Նախագծով ՀՀ կառավարության 2017 թվականի մայիսի 4-ի թիվ 526-Ն որոշման մեջ կատարվում են ժամկետային փոփոխություններ (Նախագծի 1-ին կետի 7-րդ, 9-րդ, 11-րդ ենթակետերում, 12-րդ ենթակետի «ա.» «բ.» պարբերություններում), որոնց վերաբերյալ ներկայացված չեն հիմնավորումներ և վերլուծություններ:  Հաշվի առնելով վերոշարադրյալը՝ հայտնում ենք, որ Նախագիծն ունի լրացուցիչ հիմնավորման կարիք: | Ընդունվել է մասամբ։ Նախագծի ընդունումը հիմնավորող փաստաթղթում նշված է, որ նախագծի ընդունման նպատակն է ապահովել գործնական կիրառման ընթացքում առաջացած խնդիրների լուծման հնարավորություն:  Մասնավորապես․  -պատվիրատուի ղեկավարի գրավոր համաձայնության պարագայում միայն գնման հայտում նշված անձին (հնարավոր մասնակցին) հրավեր տրամադրելու վերաբերյալ կարգավորումը և դրա հետ փոխկապակցված կարգավորումները նախատեսել են պատվիրատուի առաջարկությամբ՝ կարիքի բավարարման գործընթացի անընդհատության ապահովման նպատակով,  - ժամկետների հետ կապված փոփոխությունների նպակակն է կոնկրետ գործողությունների կատարման համար նախատեսվող ժամկետների օպտիմալացումը։ |
| Միաժամանակ, Նախագծի վերաբերյալ հայտնում ենք հետևյալ դիտարկումները.  2.Նկատի ունենալով այն հանգամանքը, որ Նախագծով կատարվում են մի քանի լրացումներ՝ Նախագծի 1-ին կետում «լրացումը» բառն անհրաժեշտ է փոխարինել «լրացումները» բառով։ | Ընդունվել է։ |
| 3. Նախագծի 1-ին կետի 1-ին ենթակետով նախատեսվում է ՀՀ կառավարության 2017 թվականի մայիսի 4-ի թիվ 526-Ն որոշմամբ հաստատված կարգի (այսուհետ՝ Կարգ) 11-րդ կետի 5-րդ ենթակետը լրացնել հետևյալ բովանդակությամբ նախադասությամբ.  «Եթե էլեկտրոնային աճուրդի ձևով կազմակերպված գնման ընթացակարգը չկայացած է հայտարարվում օրենքի 37-րդ հոդվածի 1-ին մասի 1-ին կամ 4-րդ ենթակետով նախատեսված հիմքով, ապա տվյալ գնումը կարող է կատարվել գնման այլ ընթացակարգով՝ հաշվի առնելով տվյալ գնման ձևի կիրառման համար սահմանված պահանջները:»  Այս առումով հարկ է նշել, որ «Գնումների մասին» օրենքի 18-րդ հոդվածով սահմանված են գնում կատարելու ընթացակարգերը: Նույն հոդվածի 3-րդ մասի համաձայն՝ գնումն իրականացվում է էլեկտրոնային աճուրդի ընթացակարգով, եթե գնման առարկան ներառված է սույն օրենքի 5-րդ հոդվածի 1-ին մասի 14-րդ կետով նախատեսված ցուցակում:  Միաժամանակ նույն հոդվածի 5-րդ մասի համաձայն՝ գնումների կատարման նախընտրելի ձևը մրցույթն է, եթե գնման առարկան ներառված չէ սույն օրենքի 5-րդ հոդվածի 1-ին մասի 14-րդ կետով, իսկ պետական գաղտնիք պարունակող գնումների դեպքում` նույն մասի 15-րդ կետով նախատեսված ցուցակում: Գնումները կարող են կատարվել գնման այլ ձևերով, բացառապես սույն օրենքով նախատեսված դեպքերում:  Ելնելով վերոգրյալ կարգավորումներից՝ գտնում ենք, որ նախատեսվող լրացումը լրացուցիչ հիմնավորման կարիք ունի: | Չի ընդունվել։ Կարգավորման նպատակն է գործնական կիրառման ընթացքում ի հայտ եկած՝ անբարեխիղճ մասնակիցերի գործողությունների կամ անգործության հետևանքով էլեկտրոնային աճուրդի ձևով կազմակերպված գնման ընթացակարգը չկայացած հայտարարվելու պարագայում ապահովել պատվիրատուի կարիքի բավարարման հնարավորությունը։ |
| 4.Նախագծի 1-ին կետի 2-րդ ենթակետի «գ» պարբերությունում «խորհրդատվական ծառայությունների» բառերից առաջ անհրաժեշտ է լրացնել «թ.» տառը: | Ընդունվել է։ |
| 5. Նախագծի 1-ին կետի 4-րդ ենթակետով լրացվող կարգավորման համաձայն՝ եթե գնումների միասնական անվանացանկի 2-րդ մակարդակում նշված ապրանքների, աշխատանքների և ծառայությունների խմբերում ներառված՝ վերջնական սպառման ապրանքի, աշխատանքի կամ ծառայության գինը չի գերազանցում մեկ հարյուր հազար դրամը, ապա գնումը կարող է կատարվել օրենքի 23-րդ հոդվածի 1-ին մասի 4-րդ կետի հիման վրա` անկախ գնման առարկան էլեկտրոնային աճուրդով կամ կենտրոնացված եղանակով կամ փակ պարբերական մրցույթով իրականացվող գնումների ցուցակում ներառված լինելու հանգամանքից:  Այս առումով հարկ է նկատի ունենալ, որ «Գնումների մասին» օրենքի 2-րդ հոդվածի 1-ին մասի 21-րդ կետի համաձայն՝ գնումների բազային միավորը մեկ միլիոն Հայաստանի Հանրապետության դրամն է:  Նույն օրենքի 23-րդ հոդվածի 1-ին մասի 4-րդ կետի համաձայն՝ գնումը կարող է կատարվել մեկ անձից, եթե գնման գինը չի գերազանցում գնումների բազային միավորը:  Հիմք ընդունելով վերը նշված նորմերը՝ հայտնում ենք, որ Նախագծով նախատեսվող փոփոխության նպատակահարմարությունն ունի լրացուցիչ պարզաբանման կարիք՝ նկատի ունենալով, որ սահմանվող գումարի չափը չի գերազանցում բազային միավորի չափը: | Չի ընդունվել: «Գնումների մասին» օրենքի 23-րդ հոդվածի 1-ին մասի 4-րդ կետով նախատեսված հիմքով մեկ անձից գնման ձևի կիրառման պայմանները սահմանված են ՀՀ կառավարության 04/05/2017թ. N 526-Ն որոշմամբ հաստատված կարգի 23-րդ կետի 1-ին ենթակետով, համաձայն որի գնման ընթացակարգը կազմակերպելիս, օրենքի 3-րդ բաժնով նախատեսված պայմաններից բացի, պետք է հաշվի առնել, որ գնման գինը չպետք է գերազանցի գնումների բազային միավորը:  ՀՀ կառավարության 13/04/2017թ. N 390-Ն որոշմամբ հաստատված կարգի 2-րդ կետի համաձայն գնումների պլանի`   * 1-ին և 2-րդ սյունակներում լրացվում են գնումների միասնական անվանացանկով սահմանված միջանցիկ ծածկագիրը և անվանումը` անվանացանկի 4-րդ մակարդակին համապատասխան. * 3-րդ սյունակում լրացվում է գնման ձևը: Ընդ որում, գնման ձևը լրացնելիս հաշվի է առնվում, որ գնման գինն անվանացանկի 2-րդ մակարդակում նշված ապրանքների, աշխատանքների և ծառայությունների խմբերի հանրագումարն է:   Արդյունքում, եթե գնումների պլանում ներառված այն գնման առարկաները, որոնց տողերի գծով ԳՄԱ կոդերի 2-րդ մակարդակի թվերը նույնն են, ապա հիշյալ գնման ձևի կիրառումը հնարավոր է այն պարագայում, եթե այդ թվերը պարունակող տողերում նշված ընդհանուր գների հանրագումարը չի գերազանցում 1 մլն. դրամը:  Առաջարկվող կարգավորման պարագայում նախատեսվում է սահմանել նաև, որ եթե հիշյալ տողերում նշված որևէ ապրանքի,աշխատանքի կա ծառայության գինը չի գերազանցի 100 000 դրամը, ապա տվյալ գնումը պատվիրատուն հնարավորություն կունենա ձեռք բերել մեկ անձից գնման ձևով: |
| 6.Նախագծի 1-ին կետի 4-րդ ենթակետի «բ.» պարբերության մեջ նշված «կառավարական և օպերատիվ կապի ապահովման համար անհրաժեշտ ծառայությունների», ինչպես նաև «հեռուստահաղորդումների» բառերից հետո նշված ստորակետերն անհրաժեշտ է հանել՝ միաժամանակ նախատեսելով ստորակետ «ռադիոհաղորդումների» բառից առաջ՝ առաջին չակերտից հետո: | Ընդունվել է։ |
| 7.Նախագծի 1-ին կետի 5-րդ ենթակետի «ա.» պարբերությամբ սահմանվող կարգավորման համաձայն՝ մասնակիցը հայտով ներկայացնում է իր կողմից հաստատված հավաստում՝ հրավերով սահմանված մասնակցության իրավունքի պահանջներին իր և իրեն փոխկապակցված անձանց համապատասխանության մասին:  Մինչդեռ, «Գնումների մասին» օրենքի 28-րդ հոդվածի 2-րդ մասի 1-ին կետի համաձայն՝ հրավերում նախատեսվում է նաև, որ մասնակիցը գնումներին մասնակցելու իր իրավունքը և հրավերով նախատեսված որակավորման չափանիշներին համապատասխանությունը հիմնավորելու համար հայտով ներկայացնում է իր հաստատած հայտարարությունը, պայմանով, որ մասնակիցը պարտավորվում է նույն օրենքով նախատեսված դեպքերում և կարգով ներկայացնել հայտարարությունը հիմնավորող` հրավերով նախատեսված փաստաթղթերը (տեղեկությունները):  Նույն օրենքի 30-րդ հոդվածի 1-ին մասի համաձայն՝ մասնակիցը հայտը ներկայացնում է հրավերով սահմանված կարգով, որը ներառում է մասնակցի հաստատած` հրավերի պահանջներին իր տվյալների համապատասխանության մասին հայտարարությունը:  «Գնումների մասին» օրենքի համապատասխան կարգավորումներից պարզ է դառնում, որ հայտի շրջանակներում մասնակցի վրա դրված չէ պարտավորություն՝ հրավերով սահմանված մասնակցության իրավունքի պահանջներին իրեն փոխկապակցված անձանց համապատասխանության մասին հավաստում ներկայացնելու:  Հաշվի առնելով վերոգրյալը՝ հայտնում ենք, որ համապատասխան կարգավորումն ունի վերանայման կարիք: | Չի ընդունվել։ Կարգավորումը բխում է «Գնումների մասին» օրենքի 5-րդ հոդվածի 1-ին մասի 12-րդ կետի պահանջից։ |
| 8.Նախագծի 1-ին կետի 11-րդ ենթակետով նախատեսվում է Կարգի 82-րդ կետում «տասնհինգ» բառը փոխարինել «հինգ» բառով:  Վերը նշվածի կապակցությամբ հայտնում ենք, որ «Գնումների մասին» օրենքի 20-րդ հոդվածի 3-րդ մասը նախատեսում է, որ սույն օրենքի 2-րդ հոդվածի 1-ին մասի 1-ին կետի «դ» և «ե» ենթակետերում նշված պատվիրատուների կարիքների համար կատարվող գնումների դեպքում հայտերի ներկայացման ժամկետը՝ առնվազն տասնհինգ օրացուցային օր է, եթե գնման գինը չի գերազանցում գնումների բազային միավորի երկուհարյուրապատիկը:  Նույն օրենքի 21-րդ ոհդվածի 6-րդ մասը սահմանում է, որ սույն օրենքի 2-րդ հոդվածի 1-ին մասի 1-ին կետի «դ» և «ե» ենթակետերում նշված պատվիրատուների համար հայտերի ներկայացման ժամկետն առնվազն` տասնհինգ օրացուցային օր է, եթե գնման գինը չի գերազանցում գնումների բազային միավորի երկուհարյուրապատիկը:  Հաշվի առնելով վերոգրյալը՝ գտնում ենք, որ հարկ է լրացուցիչ հիմնավորել հայտերի ներկայացման ժամկետի կրճատման մասին դրույթի նախատեսումը: | Չի ընդունվել։ Նախագծի քննարկվող նորմով նախատեսվող կարգավորումը վերաբերում է երկու փուլով մրցույթի կազմակերպման դեպքում առաջին փուլի հայտերի ներկայացման ժամկետներին։ Ընդ որում, նշված փուլի ժամանակ մասնակիցը գնային առաջարկ չի ներկայացնում, ներկայացնում է միայն նկարագրի առաջարկ, որից հետո մասնակիցները հրավիրվում են բանակցությունների, որի արդյունքներով էլ կազմվում է գնման առարկայի վերջնական նկարագիրը։ Վերջնական նկարագիրը ներառվում է 2-րդ փուլի հրավերում, որի պարագայում հայտերի ներկայացման համար նախատեսվող ժամկետը սահմանված է առնվազն 20 օրացուցային օր։ |
| 9. Նախագծի 1-ին կետի 12-րդ ենթակետի «բ.» պարբերությամբ անհրաժեշտ է հստակեցնել, թե Կարգի 84-րդ կետի 2-րդ ենթակետում նշված որ «բանակցությունների անցկացման» բառերից հետո է լրացվելու «պայմանները,» բառը: | Ընդունվել է։ |
| 10. Նախագծի 1-ին կետի 22-րդ ենթակետն անհրաժեշտ է վերանայել՝ պարզաբանելով մասնակիցի՝ օրենքի 6-րդ հոդվածի 2-րդ կետով նախատեսված ցուցակում ներառվելը՝ վերջինիս հետ փոխկապակցված անձանց գնումների գործընթացին մասնակցության իրավունքի ինքնաբերաբար սահմանափակմանհանգեցնելու մասին կարգավորումը:  Բացի այդ, հարկ է արձանագրել, որ «Գնումների մասին» օրենքի 6-րդ հոդվածի 2-րդ կետն ուժը կորցրած է ճանաչվել 2022 թվականի հունվարի 1-ի ՀՕ 4-Ն օրենքով: | Ընդունվել է մասամբ։ Օրենքի 6-րդ հոդվածին կատարված հղումը խմբագրվել է։ Միաժամանակ կարգավորման նպատակն է սահմանափակել գործնական կիրառման ընթացքում ի հայտ եկած՝ ոչ պարտաճանաչ կամ անբարեխիղճ մասնակիցների՝ գնումների գործընթացին մասնակցելու իրավունք չունեցող մասնակիցների ցուցակում ներառվելու դեպքում գնման գործընթացներին փոխկապակցված անձանց միջոցով մասնակցության հնարավորությունը։ |
| 11. Նկատի ունենալով Նախագծով նախատեսվող կարգավորումների բնույթը՝ հայտնում ենք, որ անհրաժեշտ է Նախագծի 4-րդ կետն անհրաժեշտ է վերանայել՝ համապատասխանեցնելով «Նորմատիվ իրավական ակտերի մասին օրենքի» 23-րդ հոդվածի 2-րդ մասի պահանջներին, որոնց համաձայն՝ նորմատիվ իրավական ակտն ընդունելու իրավասություն ունեցող մարմինը պարտավոր է նախատեսել նորմատիվ իրավական ակտի ուժի մեջ մտնելու ավելի ուշ ողջամիտ ժամկետ, բացառությամբ սույն հոդվածի 4-րդ մասով սահմանված նորմատիվ իրավական ակտերի, եթե ակտով սահմանվում են այնպիսի իրավակարգավորումներ, որոնց համար անհրաժեշտ է հիմնավոր ժամանակահատված, որը հնարավորություն կտա հասցեատիրոջը իր վարքագիծը համապատասխանեցնելու սահմանված պահանջներին, կամ սահմանված իրավակարգավորումները վատթարացնում են անձի իրավական վիճակը: | Ընդունվել է։ |
| 12․ Միաժամանակ, հարկ ենք համարում Նախագծի վերաբերյալ ներկայացնել հետևյալ դիտարկումները ևս.  Նախագծում անհրաժեշտ է պահպանել շաղկապների կիրառման կանոնները, մասնավորապես՝ եթե թվարկված բոլոր պայմաններից բավական է միայն մեկի առկայությունը, ապա գործածել «կամ» շաղկապը, իսկ եթե թվարկված բոլոր պայմանների առկայությունը պարտադիր է, ապա գործածել «և» շաղկապը՝ հաշվի առնելով «Նորմատիվ իրավական ակտերի մասին» ՀՀ օրենքի 16-րդ հոդվածի դրույթները:  Նախագծի 1-ին կետի 4-րդ ենթակետի «բ» պարբերությունում «ավելացնել» բառն անհրաժեշտ է փոխարինել «լրացնել» բառով` նկատի ունենալով «Նորմատիվ իրավական ակտերի մասին» օրենքի 34-րդ հոդվածի պահանջները։  Նախագծի 1-ին կետի 4-րդ ենթակետի «գ» պարբերությունում «օրենքով նախատեսված» բառերից առաջ անհրաժեշտ է հանել «Հայաստանի Հանրապետության» բառերը՝ նկատի ունենալով «Նորմատիվ իրավական ակտերի մասին» օրենքի 18-րդ հոդվածի 3-րդ մասի պահանջները, որի համաձայն՝ «Օրենքի լրիվ անվանումը հիշատակելիս հետևյալ հաջորդականությամբ ներառվում են օրենքի վերնագիրը, օրենքի ընդունման տարին, ամիսը (տառերով), ամսաթիվը, հերթական համարը և «օրենք» բառը: Օրենքի կրճատ անվանումը հիշատակելիս դրանում նշվում է օրենքի վերնագիրը:»: | Ընդունվել է։ |
| 57. ՀՀ վարչապետի աշխատակազմի իրավաբանական վարչության եզրակացություն | 30.09.2022թ. |
| N 02/16.4/32020-2022 |
| Նախագծի 1-ին կետի 1-ին ենթակետով նախատեսվում է փոփոխել որոշման հավելվածի 3-րդ կետը, սահմանելով, որ գնման գործընթացի առանձնահատկություններով պայմանավորված, ՀՀ կառավարության որոշմամբ կարող են սահմանվել տվալ գործընթացի կազմակերպմանը վերաբերող՝ սույն կարգով նախատեսված նորմերից տարբերվող կարգավորումներ: Ընդ որում, սույն կետով նախատեսված պայմանը կարող է կիրառվել, եթե հրապարակված կամ մասնակցին տրամադրված չէ հրավեր, բացառությամբ գնումը օրենքի 23-րդ հոդվածի 1-ին մասի 1-ին կետի հիման վրա կազմակերպվելու դեպքի:  Սակայն, նշված կարգավորման պարագայում չի լուծվում և շարունակում է արդիական մնալ ներկայումս առկա խնդիրը, այն է՝ անհատական բնույթ ունեցող ակտերով սահմանվում են նորմատիվ բնույթ կրող իրավական ակտերի նորմերից տարբերող կարգավորումներ, ինչը չի բխում ՀՀ կառավարության 2017 թվականի մայիսի 4-ի N 526-Ն որոշման ընդունման համար լիազորող նորմ հանդիսացող «Գնումների մասին» ՀՀ օրենքի 5-րդ հոդվածի 1-ին մասի 4-րդ, 6-րդ, 7-րդ, 8-րդ, 12-րդ, 16-րդ կետերի էությունից:  Այս պարագայում, գտնում ենք, որ նախագծով առաջարկվող գնման գործընթացի կազմակերպմանը վերաբերող՝ առաջարկվող կարգով նախատեսված նորմերից տարբերվող կարգավորումների էությունը անհրաժեշտ է կոնկրետացնել նախագծի առանձին կարգավորումներում, որի պարագայում այդ «տարբերվող կարգավորումները» նորմատիվ բնույթ կստանան և հնարավոր կլինի դրանց հիման վրա առանձին որոշումներ ընդունել: | Ընդունվել է: Նախագիծը խմբագրվել է: |